
UTRENIA (cu Canoanele de rugăciune) şi
SFÂNTA LITURGHIE a Sfântului Ioan Gură de Aur
din Duminica dinaintea Înălţării Sfintei Cruci
Înainte-prăznuirea Înălțării Sfintei Cruci;
† Târnosirea bisericii Învierii din Ierusalim;
†) Sfântul Cuvios Ioan de la Prislop; † Sfinții Mucenici din
Dobrogea: Macrobie, Gordian, Ilie, Zotic, Lucian și Valerian;
Sfântul Mucenic Corneliu Sutașul; Sfântul Sfințit Mucenic
Ciprian, episcopul Cartaginei; Ap. Galateni 6, 11-18; Ev. Ioan 3,
13-17 (Convorbirea lui Iisus cu Nicodim); Glasul 6, Voscreasna 4;
13 septembrie 2026
* după Octoihul Mare, ediţia 2023 şi Mineiul pe luna septembrie, ediţia 2015
PREOTUL: Binecuvântat este Dumnezeul nostru, totdeauna, acum și pururea și în vecii vecilor!
STRANA: Amin! Slavă Ție, Dumnezeul nostru, slavă Ție!


Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!


Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!


Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!


Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Veniţi să ne închinăm Împăratului nostru Dumnezeu!


Veniţi să ne închinăm şi să cădem la Hristos, Împăratul nostru Dumnezeu!


Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
și se citesc cei doi psalmi

Psalmul 19

1. Auză-te Domnul în ziua necazului și să te apere numele Dumnezeului lui Iacob!


2. Trimită ție ajutor din locașul Său cel sfânt și din Sion să te sprijine pe tine!


3. Pomenească toată jertfa ta și arderea de tot a ta bineplăcută să-I fie!


4. Dea ție Domnul după inima ta și tot sfatul tău să-l plinească!


5. Bucura-ne-vom de mântuirea ta și întru numele Dumnezeului nostru ne vom mări. Plinească Domnul toate cererile tale!


6. Acum am cunoscut că a mântuit Domnul pe unsul Său, cu puterea dreptei Sale.


7. Îl va auzi pe dânsul din cerul cel sfânt al Lui.


8. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru.


9. Aceștia s-au împiedicat și au căzut, iar noi ne-am ridicat și ne-am îndreptat.


10. Doamne, mântuiește pe împăratul și ne auzi pe noi, în orice zi Te vom chema!

Psalmul 20

1. Doamne, întru puterea Ta se va veseli împăratul și întru mântuirea Ta se va bucura foarte.


2. După dorirea inimii lui i-ai dat lui și de voia buzelor lui nu l-ai lipsit pe el.


3. Că l-ai întâmpinat pe el cu binecuvântările bunătății, pus-ai pe capul lui cunună de piatră scumpă.


4. Viață a cerut de la Tine și i-ai dat lui lungime de zile în veacul veacului.


5. Mare este slava lui întru mântuirea Ta, slavă și mare cuviință vei pune peste el.


6. Că îi vei da lui binecuvântare în veacul veacului, îl vei veseli pe dânsul întru bucurie cu fața Ta.


7. Că împăratul nădăjduiește în Domnul și întru mila Celui Preaînalt nu se va clinti.


8. Află-se mâna Ta peste toți vrăjmașii Tăi, dreapta Ta să afle pe toți cei ce Te urăsc pe Tine!


9. Îi vei pune pe ei ca un cuptor de foc în vremea arătării Tale;


10. Domnul întru mânia Sa îi va tulbura pe ei şi-i va mânca pe ei focul.


11. Rodul lor de pe pământ îl vei pierde și sămânța lor dintre fiii oamenilor.


12. Că au gândit rele împotriva Ta, au cugetat sfaturi care nu vor putea să stea.


13. Că îi vei pune pe ei pe fugă și cu arcul Tău vei ținti capul lor.


14. Înalţă-Te, Doamne, întru tăria Ta, cânta-vom și vom lăuda puterile Tale!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Preasfântă Treime, miluieşte-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluieşte! (de trei ori)

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Apoi cântă:

Troparul Sfintei Cruci - glasul 1

Mântuieşte, Doamne, poporul Tău şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte și, cu Crucea Ta, păzeşte pe poporul Tău!

Slavă Tatălui şi Fiului şi Sfântului Duh!
Condacul Sfintei Cruci - glasul 4
Podobie: Cel ce Te-ai înălţat...

Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe binecredincioşii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă!

Și acum şi pururea şi în vecii vecilor. Amin!
Troparul Născătoarei de Dumnezeu – glasul 4

Ocrotitoare, neînfricată și neînfruntată, nu trece cu vederea, ceea ce esti bună, rugăciunile noastre, întru tot lăudată Născătoare de Dumnezeu! Întărește viața cea de obște a dreptslăvitorilor creștini! Mântuiește pe cei pe care i-ai rânduit să conducă și le dă lor biruință din cer, pentru că ai născut pe Dumnezeu, ceea ce ești una binecuvântată!


PREOTUL, cădind în fața Sfintei Mese, rostește:
Ectenia întreită scurtă

PREOTUL: Miluieşte-ne pe noi, Dumnezeule, după mare mila Ta, rugămu-ne Ție, auzi-ne și ne miluiește!


STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfințitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru toți frații noștri și pentru toți cucernicii și dreptslăvitorii creștini, pentru sănătatea și pentru mântuirea lor.

Că milostiv și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Întru numele Domnului, binecuvintează, Părinte!

PREOTUL: Slavă Sfintei și Celei de o ființă și de viață făcătoarei și nedespărțitei Treimi, totdeauna, acum și pururea și în vecii vecilor!

STRANA: Amin!

Cei şase psalmi ai Utreniei (Hexapsalmul)

Slavă întru cei de sus lui Dumnezeu și pe pământ pace, între oameni bunăvoire! (de trei ori)

Doamne, buzele mele vei deschide și gura mea va vesti lauda Ta. (de două ori)
Psalmul 3

1. Doamne, cât s-au înmulțit cei ce mă necăjesc! Mulți se scoală asupra mea;


2. Mulți zic sufletului meu: „Nu este mântuire lui, întru Dumnezeul lui!“


3. Iar Tu, Doamne, sprijinitorul meu ești, slava mea și Cel ce înalți capul meu.


4. Cu glasul meu către Domnul am strigat și m-a auzit din muntele cel sfânt al Lui.


5. Eu m-am culcat și am adormit; sculatu-m-am, că Domnul mă va sprijini.


6. Nu mă voi teme de mii de popoare, care împrejur mă împresoară.


7. Scoală, Doamne, mântuieşte-mă, Dumnezeul meu!, că Tu ai bătut pe toți cei ce mă vrăjmășesc în deșert; dinții păcătoșilor ai zdrobit.


8. A Domnului este mântuirea și peste poporul Tău, binecuvântarea Ta.

Eu m-am culcat și am adormit; sculatu-m-am că Domnul mă va sprijini.

Psalmul 37

1. Doamne, nu cu mânia Ta să mă mustri pe mine, nici cu iuțimea Ta să mă cerți!


2. Că săgețile Tale s-au înfipt în mine și ai întărit peste mine mâna Ta.


3. Nu este vindecare în trupul meu de la fața mâniei Tale; nu este pace în oasele mele din pricina păcatelor mele.


4. Că fărădelegile mele au covârșit capul meu, ca o sarcină grea apăsat-au peste mine.


5. Umplutu-s-au de miros greu și au putrezit rănile mele, din pricina nebuniei mele.


6. Chinuitu-m-am și m-am gârbovit până în sfârșit, toată ziua mâhnindu-mă umblam.


7. Că șalele mele s-au umplut de ocări și nu este vindecare în trupul meu.


8. Necăjitu-m-am și m-am smerit foarte; răcnit-am din suspinarea inimii mele.


9. Doamne, înaintea Ta este toată dorirea mea și suspinul meu de la Tine nu s-a ascuns.


10. Inima mea s-a tulburat, părăsitu-m-a tăria mea și lumina ochilor mei și aceasta nu este cu mine.


11. Prietenii mei și vecinii mei în preajma mea s-au apropiat și au șezut; și cei de aproape ai mei departe au stat.


12. Și se sileau cei ce căutau sufletul meu și cei ce căutau cele rele mie grăiau deșertăciuni și vicleșuguri toată ziua cugetau.


13. Iar eu ca un surd nu auzeam și ca un mut ce nu-şi deschide gura sa.


14. Și m-am făcut ca un om ce nu aude și nu are în gura lui mustrări.


15. Că spre Tine, Doamne, am nădăjduit; Tu mă vei auzi, Doamne, Dumnezeul meu,


16. Că am zis, ca nu cumva să se bucure de mine vrăjmașii mei; și când s-au clătinat picioarele mele, împotriva mea s‑au semețit.


17. Că eu spre bătăi gata sunt și durerea mea înaintea mea este pururea.


18. Că fărădelegea mea eu o voi vesti și mă voi îngriji pentru păcatul meu;


19. Iar vrăjmașii mei trăiesc și s-au întărit mai mult decât mine și s-au înmulțit cei ce mă urăsc pe nedrept.


20. Cei ce îmi răsplătesc rele pentru bune mă defăimau, că urmam bunătatea.


21. Nu mă lăsa, Doamne Dumnezeul meu, nu Te depărta de la mine!


22. Ia aminte spre ajutorul meu, Doamne al mântuirii mele!

Nu mă lăsa, Doamne, Dumnezeul meu, nu te depărta de la mine. Ia aminte spre ajutorul meu, Doamne al mântuirii mele!

Psalmul 62

1. Dumnezeule, Dumnezeul meu, pe Tine Te caut dis-de-dimineață.


2. Însetat-a de Tine sufletul meu, suspinat-a după Tine trupul meu,


3. În pământ pustiu și neumblat și fără de apă. Așa în locul cel sfânt m-am arătat Ție, ca să văd puterea Ta și slava Ta.


4. Că mai bună este mila Ta decât viața; buzele mele Te vor lăuda.


5. Așa Te voi binecuvânta în viața mea și în numele Tău voi ridica mâinile mele.


6. Ca de seu și de grăsime să se sature sufletul meu și cu buze de bucurie Te va lăuda gura mea.


7. De mi-am adus aminte de Tine în așternutul meu, în dimineți am cugetat la Tine, că ai fost ajutorul meu


8. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit dreapta Ta.


9. Iar ei în deșert au căutat sufletul meu, intra-vor în cele mai de jos ale pământului; da-se-vor în mâinile sabiei, părți vulpilor vor fi.


10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat gura celor ce grăiesc nedreptăți.

În dimineți am cugetat la Tine, că ai fost ajutorul meu. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit Dreapta Ta.

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Aliluia! Aliluia! Aliluia! Slavă Ție, Dumnezeule! (de trei ori)

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Psalmul 87

1. Doamne, Dumnezeul mântuirii mele, ziua am strigat și noaptea înaintea Ta.


2. Să ajungă înaintea Ta rugăciunea mea! Pleacă urechea Ta spre ruga mea, Doamne,


3. Că s-a umplut de rele sufletul meu și viața mea de iad s-a apropiat.


4. Socotit am fost cu cei ce se coboară în groapă; ajuns-am ca un om neajutorat, între cei morți slobod.


5. Ca niște oameni răniți ce dorm în mormânt, de care nu Ţi-ai mai adus aminte și care au fost lepădați de la mâna Ta.


6. Pusu-m-au în groapa cea mai de jos, întru cele întunecate și în umbra morții.


7. Asupra mea s-a întărit mânia Ta și toate valurile Tale le-ai adus spre mine.


8. Depărtat-ai pe cunoscuții mei de la mine, ajuns-am urâciune lor.


9. Închis am fost și n-am putut ieși. Ochii mei au slăbit de suferință.


10. Strigat-am către Tine, Doamne, toată ziua, întins-am către Tine mâinile mele.


11. Oare morților vei face minuni? Sau cei morți se vor scula și Te vor lăuda pe Tine?


12. Oare va spune cineva în mormânt mila Ta și adevărul Tău în locul pierzării?


13. Oare se vor cunoaște în întuneric minunile Tale și dreptatea Ta în pământ uitat?


14. Iar eu către Tine, Doamne, am strigat și dimineața rugăciunea mea Te va întâmpina.


15. Pentru ce, Doamne, lepezi sufletul meu și întorci fața Ta de la mine?


16. Sărac sunt eu și în osteneli din tinerețile mele, înălțat am fost, dar m-am smerit și m-am mâhnit.


17. Peste mine au trecut mâniile Tale și înfricoșările Tale m-au tulburat.


18. Înconjuratu-m-au ca apa toată ziua și m-au cuprins deodată.


19. Depărtat-ai de la mine pe prieten și pe vecin, iar pe cunoscuții mei din pricina ticăloșiei mele.

Doamne, Dumnezeul mântuirii mele, ziua am strigat și noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne!
Psalmul 102

1. Binecuvintează, suflete al meu, pe Domnul și toate cele dinlăuntrul meu, numele cel sfânt al Lui!


2. Binecuvintează, suflete al meu, pe Domnul și nu uita toate răsplătirile Lui:


3. Pe Cel ce curățește toate fărădelegile tale, pe Cel ce vindecă toate bolile tale;


4. Pe Cel ce izbăvește din stricăciune viața ta; pe Cel ce te încununează cu milă și cu îndurări;


5. Pe Cel ce umple de bunătăți dorirea ta; înnoi-se-vor ca ale vulturului tinerețile tale.


6. Cel ce face milostenie, Domnul, și judecată tuturor celor ce li se face strâmbătate.


7. Cunoscute a făcut căile Sale lui Moise, fiilor lui Israel voile Sale.


8. Îndurat și milostiv este Domnul, îndelung-răbdător și mult-milostiv.


9. Nu până în sfârșit se va iuți, nici în veac se va mânia.


10. Nu după păcatele noastre a făcut nouă, nici după fărădelegile noastre a răsplătit nouă,


11. ci cât este de departe cerul de pământ, atât este de mare mila Lui, spre cei ce se tem de El.


12. Pe cât sunt de departe răsăriturile de apusuri, depărtat-a de la noi fărădelegile noastre.


13. În ce chip miluiește tatăl pe fii, așa a miluit Domnul pe cei ce se tem de El.


14. Că El a cunoscut zidirea noastră, adusu-Şi-a aminte că țărână suntem.


15. Omul, ca iarba, zilele lui, ca floarea câmpului; așa va înflori.


16. Că duh a trecut printr-însul și nu va mai fi și nu se va mai cunoaște nici locul său.


17. Iar mila Domnului din veac în veac spre cei ce se tem de Dânsul,


18. Și dreptatea Lui spre fiii fiilor, spre cei ce păzesc legământul Lui


19. şi îşi aduc aminte de poruncile Lui, ca să le facă pe ele. Domnul în cer a gătit scaunul Său și împărăția Lui peste tot stăpânește.


20. Binecuvântați pe Domnul toți Îngerii Lui, cei tari la vârtute, care faceți cuvântul Lui și auziți glasul cuvintelor Lui!


21. Binecuvântați pe Domnul toate puterile Lui, slugile Lui, care faceți voia Lui!


22. Binecuvântați pe Domnul toate lucrurile Lui! În tot locul stăpânirii Lui, binecuvintează, suflete al meu, pe Domnul!

În tot locul stăpânirii Lui, binecuvintează, suflete al meu, pe Domnul!

Psalmul 142

1. Doamne, auzi rugăciunea mea, ascultă cererea mea, întru adevărul Tău; auzi-mă, întru dreptatea Ta!


2. Să nu intri la judecată cu robul Tău, că nimeni din cei vii nu-i drept înaintea Ta!


3. Vrăjmașul prigonește sufletul meu și viața mea o calcă în picioare; făcutu-m-a să locuiesc în întuneric ca morții cei din veacuri.


4. Mâhnit e duhul în mine și inima mea încremenită înlăuntrul meu.


5. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit.


6. Întins-am către Tine mâinile mele, sufletul meu însetat de Tine ca un pământ fără de apă.


7. Degrab auzi-mă, Doamne, că a slăbit duhul meu! Nu-ți întoarce fața Ta de la mine, ca să nu mă asemăn celor ce se coboară în groapă!


8. Fă să aud dimineața mila Ta, că la Tine mi-e nădejdea! Arată-mi calea pe care voi merge, că la Tine am ridicat sufletul meu!


9. Scapă-mă de vrăjmașii mei, că la Tine alerg, Doamne!


10. Învață-mă să fac voia Ta, că Tu ești Dumnezeul meu! Duhul Tău cel bun să mă povățuiască la pământul dreptății!


11. Pentru numele Tău, Doamne, dăruiește-mi viață! Întru dreptatea Ta scoate din necaz sufletul meu!


12. Fă bunătate de stârpește pe vrăjmașii mei și pierde pe toți cei ce necăjesc sufletul meu, că eu sunt robul Tău!

Auzi-mă, Doamne, întru dreptatea Ta! Să nu intri la judecată cu robul Tău! (de două ori)
Duhul Tău cel bun să mă povățuiască la pământul dreptății!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeul nostru, slavă Ție! (închinându-ne de fiecare dată)
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Glasul 6

Stih: Mărturisiți-vă Domnului că este bun, că în veac este mila Lui!


Dumnezeu este Domnul şi S-a arătat nouă; bine este cuvântat Cel ce vine întru numele Domnului! 


Stih: Înconjurând m-au înconjurat şi în numele Domnului i-am înfrânt pe ei.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Nu voi muri, ci voi fi viu şi voi povesti lucrurile Domnului.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Piatra pe care au nesocotit-o ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!
Troparul Învierii glasului 6

Puterile îngereşti la mormântul Tău, şi străjerii au amorţit; şi sta Maria la mormânt, căutând preacuratul Tău trup. Prădat-ai iadul, nefiind ispitit de dânsul, întâmpinat-ai pe Fecioara, dăruind viaţă, Cel ce ai înviat din morţi, Doamne, slavă Ţie! (de două ori)
Slavă Tatălui şi Fiului şi Sfântului Duh!

Troparul Sfântului Cuvios Ioan de la Prislop - glasul 1
Iubitorule de nevoinţă şi râvnitorule întru cele sfinte, Cuvioase Părinte Ioane, părăsit-ai cele trecătoare şi ai ales pe cele veşnice; luat-ai jugul lui Hristos în Mănăstirea Prislop şi în peşteră pustnicească, împreună cu îngerii, L-ai slăvit pe Dumnezeu. Pentru aceasta, nu înceta a te ruga pentru sufletele noastre!

Şi acum şi pururea şi în vecii vecilor. Amin!

Troparul Înnoirii Bisericii Învierii - glasul 4
Precum a tăriei celei de sus podoabă, şi cea de jos frumuseţe a sfântului locaş al slavei Tale ai arătat-o, Doamne; pe acesta întăreşte-l în veacul veacului, şi primeşte rugăciunile noastre, care neîncetat se aduc Ţie într-însul. Pentru rugăciunile Născătoarei de Dumnezeu, Cel ce eşti viaţa şi învierea tuturor.

Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău.

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTU: Că a Ta este stăpânirea și a Ta este împărăția și puterea și slava, a Tatălui şi a Fiului şi a Sfântului Duh, acum şi pururea şi în vecii vecilor.


STRANA: Amin!
Primul rând de Sedelne ale glasului 6 din Octoih
Sedealna Învierii

Mormântul deschis fiind şi iadul tânguindu-se, Maria a strigat către Apostolii cei ascunşi: Ieşiţi, lucrătorii viei, propovăduiţi vestea Învierii!, înviat-a Domnul, dând lumii mare milă.

Slavă Tatălui şi Fiului şi Sfântului Duh!
Altă Sedealnă a Învierii

Doamne, înaintea mormântului Tău stătea Maria Magdalena şi plângea; şi, crezându-Te pe Tine grădinar, zicea: Unde ai ascuns Viaţa cea veşnică? Unde ai pus pe Cel de pe tronul heruvimilor? Că aceia care-L străjuiau au amorţit de frică. Sau pe Domnul meu daţi-mi-L mie, sau cu mine strigați: Cel ce ai fost între morţi şi pe morţi i-ai înviat, slavă Ţie!

Şi acum şi pururea şi în vecii vecilor. Amin!
Sedealna Născătoarei de Dumnezeu

Vestit-a mai dinainte Ghedeon zămislirea şi a tâlcuit David naşterea ta, Născătoare de Dumnezeu, că s-a pogorât ca ploaia pe lână Cuvântul în pântecele tău şi ai odrăslit fără sămânţă, pământule sfinte, pe Mântuirea lumii, pe Hristos Dumnezeul nostru, ceea ce eşti plină de har.
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!
Al doilea rând de Sedelne ale glasului 6 din Octoih
Sedealna Învierii

Viaţa în mormânt zăcea şi pecetea peste piatră era pusă.  Ca pe un împărat adormit străjuiau ostaşii pe Hristos; şi pe vrăşmaşii Săi cu orbire lovindu-i, a înviat Domnul.

Slavă Tatălui şi Fiului şi Sfântului Duh!

Altă Sedealnă a Învierii

Închipuit-a mai înainte Ioná îngroparea Ta, iar Simeon a tâlcuit scularea cea dumnezeiască, nemuritorule Doamne; că Te-ai pogorât ca un mort în groapă, Cel ce ai zdrobit porţile iadului; dar ai înviat fără stricăciune, ca un Stăpân, spre mântuirea lumii, Hristoase Dumnezeul nostru, luminând pe cei din întuneric.

Şi acum şi pururea şi în vecii vecilor. Amin!
Sedealna Născătoarei de Dumnezeu

Născătoare de Dumnezeu Fecioară, roagă pe Fiul tău, pe Cel ce S-a pironit de voie pe Cruce și a înviat din morţi, pe Hristos Dumnezeul nostru, să mântuiască sufletele noastre.
Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Polieleul „Robii Domnului“ (Varianta prescurtată)
Robii, Robii Domnului, lăudaţi numele Lui! Aliluia!

Cei ce staţi în casa Domnului, în curţile Lui, cântând: Aliluia!

Lăudaţi pe Domnul, că este bun Domnul! Aliluia!

Cântaţi numele Domnului, că este bun, zicând: Aliluia!

Că pe Iacob Şi-a ales Luişi de moştenitor. Aliluia!

Şi pe Israel urmaş în veci al Său, cântând: Aliluia!

Că eu am cunoscut că este mare Domnul. Aliluia!

Şi Domnul nostru peste tot ce este viu, zicând: Aliluia!

Toate câte a voit, în ceruri sus El le-a tocmit. Aliluia!

Prin adânc şi pe pământ, pe toate le-a zidit, zicând: Aliluia!

El ridică nori din mări, spre ploaie tuturor la vremi. Aliluia!

Soare, vânt şi fulgere arzând, El le-a făcut, zicând: Aliluia!

Trimis-a semne şi minuni în mijlocul acelei lumi. Aliluia!

Lui Faraon cel împietrit şi casnicilor lui, zicând: Aliluia!

Că neamuri multe a bătut şi pe-mpăraţi a doborât. Aliluia!

Pe Og şi pe Sihon şi pe cei necredincioşi, zicând: Aliluia!

Şi-a dat pământul lor poporului iubit al Său. Aliluia!

Ca moştenire veşnică pe tot le-a dăruit, zicând: Aliluia!

Bine este cuvântat Domnul nostru Dumnezeu! Aliluia!

Cel ce are scaun veşnic în Ierusalim, zicând: Aliluia!
sau, cine doreşte, poate cânta fragmente din Psalmii 134 şi 135, ori pe aceștia integral, astfel:

Polieleul „Robii Domnului“ (Psalmul 134)
Robii, robii Domnului. Aliluia!

1. Lăudați numele Domnului, lăudați, slugi, pe Domnul! Aliluia!
2. Cei ce stați în casa Domnului, în curțile Dumnezeului nostru. Aliluia!

3. Lăudați pe Domnul, că este bun Domnul! Cântați numele Lui, că este bun! Aliluia!

4. Că pe Iacob și l‑a ales Domnul, pe Israel spre moștenire Lui. Aliluia!

5. Că eu am cunoscut că este mare Domnul. Și Domnul nostru peste toți dumnezeii. Aliluia!

6. Toate câte a vrut Domnul a făcut în cer și pe pământ, în mări și în toate adâncurile. Aliluia!

7. A ridicat nori de la marginea pământului, fulgerele spre ploaie le‑a făcut. Aliluia! El scoate vânturile din vistieriile Sale.
8. El a bătut pe cei întâi‑născuți ai Egiptului, de la om până la dobitoc. Aliluia!
9. Trimis‑a semne și minuni în mijlocul tău, Egipte, lui Faraon și tuturor robilor lui. Aliluia!

10. El a bătut neamuri multe și a ucis împărați puternici. Aliluia!

11. Pe Sihon, împăratul Amoreilor, și pe Og, împăratul Vasanului și toate stăpânirile Canaanului. Aliluia!

12. Și a dat pământul lor moștenire, moștenire lui Israel, poporului Său. Aliluia!

13. Doamne, numele Tău este în veac. Și pomenirea Ta în neam și în neam. Aliluia!

14. Că va judeca Domnul pe poporul Său și de slugile Sale se va milostivi. Aliluia!

15. Idolii neamurilor sunt argint și aur, lucruri făcute de mâini omenești. Aliluia!

16. Gură au și nu vor grăi, ochi au și nu vor vedea,

17. Urechi au și nu vor auzi, că nu este duh în gura lor. Aliluia!

18. Asemenea lor să fie toți cei care îi fac pe ei și toți cei ce se încred în ei! Aliluia!

19. Casa lui Israel, binecuvântați pe Domnul! Casa lui Aaron, binecuvântați pe Domnul!

20. Casa lui Levi, binecuvântați pe Domnul! Aliluia! Cei ce vă temeți de Domnul, binecuvântați pe Domnul! Aliluia!

21. Binecuvântat este Domnul din Sion, Cel ce locuiește în Ierusalim! Aliluia!

Polieleul „Robii Domnului“ (Psalmul 135)
1. Lăudaţi pe Domnul că este bun! Aliluia!; că în veac este mila Lui. Aliluia!

2. Lăudaţi pe Dumnezeul dumnezeilor! Aliluia!; că în veac este mila Lui. Aliluia!

3. Lăudaţi pe Domnul domnilor! Aliluia!; că în veac este mila Lui. Aliluia!

4. Singurul Care face minuni mari. Aliluia!; că în veac este mila Lui. Aliluia!

5. Cel ce a făcut cerul cu pricepere. Aliluia!; că în veac este mila Lui. Aliluia!

6. Cel ce a întărit pământul pe ape. Aliluia!; că în veac este mila Lui. Aliluia!

7. Cel ce a făcut luminătorii cei mari. Aliluia!; că în veac este mila Lui. Aliluia!

8. Soarele, spre stăpânirea zilei. Aliluia!; că în veac este mila Lui. Aliluia!

9. Luna și stelele spre stăpânirea nopții. Aliluia!; că în veac este mila Lui. Aliluia!

10. Cel ce a bătut Egiptul cu cei întâi-născuți ai lor. Aliluia!; că în veac este mila Lui. Aliluia!

11. Și a scos pe Israel din mijlocul lor. Aliluia!; că în veac este mila Lui. Aliluia!

12. Cu mână tare și cu braț înalt. Aliluia!; că în veac este mila Lui. Aliluia!
13. Cel ce a despărțit Marea Roșie în două. Aliluia!; că în veac este mila Lui. Aliluia!

14. Și a trecut pe Israel prin mijlocul ei. Aliluia!; că în veac este mila Lui. Aliluia!

15. Și a răsturnat pe Faraon și oștirea lui în Marea Roșie. Aliluia!; că în veac este mila Lui. Aliluia!

16. Cel ce a trecut pe poporul Lui prin pustiu. Aliluia!; că în veac este mila Lui. Aliluia!

17. Cel ce a bătut împărați mari. Aliluia!; că în veac este mila Lui. Aliluia!

18. Cel ce a omorât împărați tari. Aliluia!; că în veac este mila Lui. Aliluia!

19. Pe Sihon, împăratul Amoreilor. Aliluia!; că în veac este mila Lui. Aliluia!

20. Și pe Og, împăratul Vasanului. Aliluia!; că în veac este mila Lui. Aliluia!

21. Și le‑a dat pământul lor moștenire. Aliluia!; că în veac este mila Lui. Aliluia!

22. Moștenire lui Israel, robul Lui. Aliluia!; că în veac este mila Lui. Aliluia!

23. Că în smerenia noastră Și‑a adus aminte de noi Domnul. Aliluia!; că în veac este mila Lui. Aliluia!

24. Și ne‑a izbăvit pe noi de vrăjmașii noștri. Aliluia!; că în veac este mila Lui. Aliluia!
25. Cel ce dă hrană la tot trupul. Aliluia!; că în veac este mila Lui. Aliluia!

26. Lăudaţi pe Dumnezeul cerului! Aliluia!; că în veac este mila Lui. Aliluia!

Mărimurile Sfântului Cuvios Ioan de la Prislop 
Stih 1: Cântaţi Domnului toți cuvioșii Lui şi lăudaţi pomenirea sfințeniei Lui. (Psalmul 29, 4)

Stihira: Fericimu-te pe tine, Cuvioase Părinte Ioane, și cinstim sfântă pomenirea ta, ostenitorule în sihăstrie și împreună vorbitorule cu îngerii.

Stih 2: Cinstită este înaintea Domnului moartea cuvioșilor Lui. (Psalmul 115, 6)

Stihira: Veniți toate cetele călugărilor, să lăudăm pe Cuviosul Ioan, zicând: pe slava nevoitorilor Prislopului.
Stih 3: A pus pe piatră picioarele mele și a îndreptat pașii mei. (Psalmul 39, 3)

Stih 4: Făcutu‑s‑au lacrimile mele pâine ziua și noaptea. (Psalmul 41, 3)

Stih 5: Întins-au arcul lor - lucru amar- ca să săgeteze din ascunzişuri pe cel nevinovat. (Psalmul 63, 3)

Stih 6: Că Domnul iubeşte judecata şi nu va părăsi pe cei cuvioşi ai Săi. (Psalmul 36, 28)

Binecuvântările Învierii (de obicei, pe glasul 5)

Binecuvântat  ești, Doamne, învaţă-ne pe noi îndreptările Tale!

Soborul îngeresc s-a mirat, văzându-Te pe Tine între cei morţi socotit fiind și puterea morţii surpând, Mântuitorule, şi împreună cu Tine pe Adam ridicându-l, şi din iad pe toţi slobozindu-i.


Binecuvântat  ești, Doamne, învaţă-ne pe noi îndreptările Tale!

Pentru ce miruri, din milostivire, cu lacrimi amestecaţi, o uceniţelor? Îngerul, cel ce a strălucit la mormânt a zis mironosiţelor: Vedeţi voi groapa şi înţelegeţi că Mântuitorul a înviat din mormânt!


Binecuvântat  ești, Doamne, învaţă-ne pe noi îndreptările Tale!

Foarte de dimineaţă mironosiţele au alergat la mormântul Tău, tânguindu-se; dar înaintea lor a stat Îngerul şi a zis: Vremea tânguirii a încetat, nu mai plângeţi, ci Apostolilor spuneţi Învierea!


Binecuvântat  ești, Doamne, învaţă-ne pe noi îndreptările Tale!

Mironosiţele femei, cu miruri venind la groapa Ta, Mântuitorule, plângeau; iar Îngerul către ele a grăit, zicând: De ce socotiţi pe Cel viu cu cei morţi? Căci, ca un Dumnezeu, a înviat din mormânt.

Slavă Tatălui şi Fiului şi Sfântului Duh!

Închinămu-ne Tatălui şi Fiului Acestuia şi Duhului celui Sfânt, Sfintei Treimi întru o fiinţă, cu Serafimii grăind: Sfânt, Sfânt, Sfânt eşti, Doamne!
Şi acum şi pururea şi în vecii vecilor. Amin!

Pe Dătătorul de viaţă născându-L, Fecioară, de păcat pe Adam l-ai mântuit; şi bucurie Evei în locul întristării i-ai dăruit, şi pe cei căzuţi din viaţă i-a îndreptat la aceeaşi Cel ce S-a întrupat din tine, Dumnezeu şi om.


Aliluia! Aliluia! Aliluia! Slavă Ţie, Dumnezeule! (de trei ori)

Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că S-a binecuvântat numele Tău și s-a preaslăvit Împărăția Ta, a Tatălui şi a Fiului şi a Sfântului Duh, acum şi pururea şi în vecii vecilor!
STRANA: Amin!
Ipacoi al glasului 6

Cu moartea Ta cea de voie şi de viaţă făcătoare, Hristoase, porţile iadului sfărâmându-le, ca un Dumnezeu, ne-ai deschis nouă Raiul cel de demult şi, înviind din morţi, ai izbăvit din stricăciune viaţa noastră.
Sedealna Sfântului Cuvios Ioan - glasul 4
Podobie: Dat-ai semn...
Prin nevoințele sihăstriei ți-ai împodobit viața; năvălirile vrjmașului le-ai biruit, Părinte fericite și te-ai mutat la Dumnezeu întru viața cea veșnică. Pentru aceasta, nu înceta a te ruga să se miluiască sufletele noastre!

Altă Sedealnă a Sfântului Cuvios Ioan - glasul 5
Podobie: Pe Cuvântul cel împreună...
Pomenirea Sfântului Ioan săvârșim, rugându-l ca pe unul ce a omorât cu sabia Duhului pe vrăjmașul, începătorul răutății, să mijlocească înaintea Domnului pentru mântuirea sufletelor noastre.

Slavă Tatălui şi Fiului şi Sfântului Duh!

Sedealna după Polieleu a Sfântului Cuvios Ioan - glasul 8
Podobie: Apărătoare Doamnă…
Înșelăciunea vieții lepădând și Crucea Domnului luând pustnicește, l-ai îngrădit pe cel viclean și te-ai arătat locuitor al peșterii, luminător și ajutător fraților tăi călugări, de Dumnezeu purtătorule Ioane Cuvioase. Roagă-te Mântuitorului să miluiască sufletele noastre!

Şi acum şi pururea şi în vecii vecilor. Amin!

Sedealna Înnoirii - glasul 4
Podobie: Degrab ne întâmpină...
Pe toate le-a luminat cu harul Său Hristos şi lumea a înnoit; cu Duhul său cel Preasfânt sufletele se înnoiesc; că a Domnului casă s-a deschis întru slavă, unde şi înnoieşte inimile credincioşilor, Hristos Dumnezeul nostru şi Mântuitorul tuturor.
Antifoanele glasului 6 din Octoih
Antifonul 1 

La cer ochii mei ridic, către Tine, Cuvântule: Milostiveşte-Te spre mine, ca să viez Ţie!


Miluieşte-ne pe noi, defăimaţii, făcându-ne vase de bună treabă Ţie, Cuvântule!
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

În Sfântul Duh este începutul a toată mântuirea: de suflă spre cineva Acesta, după vrednicie, curând îl ridică din cele de pe pământ, îl întraripează, îl creşte şi sus îl aşază.

Antifonul 2

De n-ar fi fost Domnul întru noi, nimeni dintre noi n-ar fi putut sta împotriva vrăjmaşului; că acei care biruiesc, de aici se înalţă.

Cu dinţii lor să nu fie apucat sufletul meu, ca o pasăre, Cuvântule! Vai mie! Cum mă voi izbăvi de vrăjmaşi, iubitor de păcate fiind?
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

Prin Duhul Sfânt este îndumnezeirea tuturor, bunăvoirea, înţelegerea, pacea şi binecuvântarea; că întocmai lucrător este cu Tatăl şi cu Cuvântul.

Antifonul 3

Cei ce nădăjduiesc în Domnul, pentru vrăjmaşi sunt înfricoşători şi tuturor minunaţi, că sus privesc.


Întru fărădelegi mâinile sale nu-şi tinde ceata drepţilor, ajutător avându-Te pe Tine, Mântuitorule.
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

Prin Sfântul Duh este stăpânia peste toate, Căruia se închină oştile cele de sus, cu toată suflarea celor de jos.

PREOTUL:  Înțelepciune! Să luăm aminte!

STRANA cântă: Prochimenul glasului 6 din Octoih
Doamne, deșteaptă puterea Ta şi vino ca să ne mântuieşti pe noi! (Psalmul 79, 2)
Stih: Cel ce paşti pe Israel, ia aminte! (Psalmul 79, 1)
Doamne, deșteaptă puterea Ta şi vino ca să ne mântuieşti pe noi!

Doamne, deșteaptă puterea Ta şi vino ca să ne mântuieşti pe noi!

PREOTUL: Domnului să ne rugăm!

STRANA: Doamne, miluiește!

PREOTUL: Că sfânt eşti Dumnezeul nostru și întru Sfinți Te odihnești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!

STRANA: Amin! Și cântă pe glasul 6:

Toată suflarea să laude pe Domnul! (de două ori) 


Suflarea toată şi toată făptura să laude sfânt numele Domnului, pe Domnul!
PREOTUL: Şi pentru ca să ne învrednicim noi a asculta Sfânta Evanghelie, pe Domnul Dumnezeul nostru să-L rugăm!
STRANA: Doamne, miluieşte! (de trei ori)
PREOTUL: Înţelepciune! Drepţi! Să ascultăm Sfânta Evanghelie! Pace tuturor!
STRANA: Şi duhului tău!
PREOTUL: Din Sfânta Evanghelie de la Luca, citire. 
STRANA, închinându-se: Slavă Ţie, Doamne, slavă Ţie!
PREOTUL: Să luăm aminte. Şi citeşte Evanghelia a Patra a Învierii, Luca, 24, 1-12:
În ziua cea dintâi a săptămânii, foarte de dimineaţă, au venit femeile la mormânt, aducând miresmele pe care le pregătiseră. Ele au găsit piatra răsturnată de la mormânt şi, intrând înăuntru, nu au găsit trupul Domnului Iisus. Dar pe când se mirau ele despre aceasta, iată doi bărbaţi au stat în faţa lor, în haine strălucitoare; atunci ele, de spaimă, şi-au plecat faţa la pământ. Ei însă au zis către ele: pentru ce căutaţi pe Cel viu între cei morţi? Nu este aici, ci a înviat; aduceţi-vă aminte cum v-a spus vouă când încă era în Galileea, zicând că Fiul Omului trebuie să fie dat în mâinile oamenilor păcătoşi şi să fie răstignit; iar a treia zi să învieze. Iar ele şi-au adus aminte de cuvintele Lui şi, întorcându-se de la mormânt, au spus toate acestea celor unsprezece şi tuturor celorlalţi. Iar cele care spuneau către apostoli acestea erau: Maria Magdalena, Ioana, Maria lui Iacob şi altele împreună cu ele. Dar spusele femeilor au părut înaintea lor ca o minciună şi nu le-au dat nici o crezare. Dar Petru s-a sculat şi a alergat la mormânt şi, aplecându-se, a văzut giulgiurile singure zăcând. Şi s-a dus acasă, mirându-se în sine de cele întâmplate.
STRANA: Slavă Ţie, Doamne, slavă Ţie! Apoi citeşte:
Învierea lui Hristos văzând, să ne închinăm Sfântului Domn Iisus, Celui singur fără de păcat! Crucii Tale ne închinăm, Hristoase, şi Sfântă Învierea Ta o lăudăm şi o slăvim! Că Tu eşti Dumnezeul nostru, afară de Tine pe altul nu ştim, numele Tău numim. Veniţi, toţi credincioşii, să ne închinăm Sfintei Învieri a lui Hristos, că, iată, a venit prin Cruce bucurie la toată lumea! Totdeauna binecuvântând pe Domnul, lăudăm Învierea Lui, că răstignire răbdând pentru noi, cu moartea pe moarte a stricat.
Psalmul 50
1. Miluieşte-mă, Dumnezeule, după mare mila Ta

2. și, după mulţimea îndurărilor Tale, şterge fărădelegea mea!

3. Spală-mă întru totul de fărădelegea mea şi de păcatul meu mă curăţeşte!

4. Că fărădelegea mea eu o cunosc şi păcatul meu înaintea mea este pururea.
5. Ţie Unuia am greşit şi rău înaintea Ta am făcut, aşa încât drept eşti Tu întru cuvintele Tale şi biruitor când vei judeca Tu.

6. Că, iată, întru fărădelegi m-am zămislit şi în păcate m-a născut maica mea.

7. Că, iată, adevărul ai iubit; cele nearătate şi cele ascunse ale înţelepciunii Tale mi-ai arătat mie.

8. Stropi-mă-vei cu isop şi mă voi curăţi; spăla-mă-vei, şi mai mult decât zăpada mă voi albi.

9. Auzului meu vei da bucurie şi veselie; bucura-se-vor oasele cele smerite.

10. Întoarce faţa Ta de către păcatele mele, şi toate fărădelegile mele şterge-le!

11. Inimă curată zideşte întru mine, Dumnezeule şi Duh drept înnoieşte întru cele dinăuntru ale mele!

12. Nu mă lepăda de la faţa Ta, şi Duhul Tău cel Sfânt nu-L lua de la mine!

13. Dă-mi iarăși bucuria mântuirii Tale, şi cu duh stăpânitor mă întăreşte!

14. Învăţa-voi pe cei fără de lege căile Tale, şi cei necredincioşi la Tine se vor întoarce.

15. Izbăveşte-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta!

16. Doamne, buzele mele vei deschide, şi gura mea va vesti lauda Ta.

17. Că, de ai fi voit jertfă, Ţi-aş fi dat; arderile de tot nu le vei binevoi.

18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi.

19. Fă bine, Doamne, întru bunăvoirea Ta, Sionului, şi să se zidească zidurile Ierusalimului!

20. Atunci vei binevoi jertfa dreptăţii, prinosul şi arderile de tot; atunci vor pune pe altarul Tău viţei.
Glasul 2
Slavă Tatălui şi Fiului şi Sfântului Duh!

Pentru rugăciunile Apostolilor Tăi, Milostive, curăţeşte mulţimea greşelilor noastre!

Şi acum şi pururea şi în vecii vecilor. Amin!

Pentru rugăciunile Născătoarei de Dumnezeu, Milostive, curăţeşte mulţimea greşelilor noastre!

Stihul - glasul 6
Miluieşte-ne, Dumnezeule, după mare mila Ta şi după mulţimea îndurărilor Tale, curăţeşte fărădelegile noastre!
Stihira - glasul 6
Înviind Iisus din mormânt, precum a zis mai înainte, ne-a dăruit nouă viaţă veşnică şi mare milă.

PREOTUL: Cu mila şi cu îndurările și cu iubirea de oameni ale Unuia născut Fiului Tău, cu care ești binecuvântat, împreună cu Preasfântul și bunul și de viață făcătorul Tău Duh, acum și pururea și în vecii vecilor!

STRANA: Amin!
Canoanele de rugăciune
pe 14: al Învierii, din Octoih, cu Irmosul, pe 4, al Înnoirii Bisericii Învierii, pe 4 şi al Sfântului Cuvios Ioan, pe 6; Catavasii: „Cruce însemnând Moise...“
Cântarea I

Canonul Învierii glasului 6 din Octoih
Irmos:

Ca pe uscat umblând Israel, cu picioarele prin adânc, pe prigonitorul Faraon văzându-l înecat, striga: Să cântăm lui Dumnezeu cântare de biruinţă!

Stih: Slavă, Doamne, sfintei Învierii Tale!

Bunule Iisuse, întinzându-Ţi palmele pe Cruce, toate le-ai umplut de bunăvoinţa Tatălui. Pentru aceasta, Îţi cântăm toţi cântare de biruinţă.


Stih: Slavă, Doamne, sfintei Învierii Tale!

Cu teamă, ca o roabă la poruncă, apropiatu-s-a moartea de Tine, Stăpânul vieţii, Cel ce printr-însa ne dai nouă înviere şi viaţă fără sfârşit.


Stih: Preasfântă Născătoare de Dumnezeu, miluieşte-ne pe noi!

Primind pe Ziditorul tău, precum Însuşi a voit, întrupat fără sămânţă, mai presus de minte, din pântecele tău, Curată, te-ai arătat cu adevărat Stăpână a făpturilor.
Canonul Înnoirii
Alcătuire a lui Ioan Monahul
Stih: Slavă Ție, Doamne, slavă Ție!
Cel ce prin stâlp ai povăţuit de demult pe alesul Tău Israel, prin baia Botezului, Hristoase, în Sion ai sădit Biserica ce strigă: să cântăm cântare Dumnezeului nostru!
Stih: Slavă Ție, Doamne, slavă Ție!
Astăzi venirea slavei Tale celei neapropiate, cer a făcut Bi​serica cea întemeiată Ţie pe pământ; în care cu un glas cântăm cântare Dumnezeului nostru.
Stih: Slavă Ție, Doamne, slavă Ție!
Nu cu podoabe ale Legii, Doamne, se împodobeşte Biserica, nici cu tinderea mâinilor de robi; ci cu darul Crucii lăudându-se, cântă Ţie: Să cântăm cântare Dumnezeului nostru!   
Stih: Preasfântă Născătoare de Dumnezeu, miluieşte-ne pe noi!
Fără de sămânţă, cu voia Tatălui, din Duhul cel dumnezeiesc, ai zămislit pe Fiul lui Dumnezeu şi cu trup L-ai născut pe Cel din Tată fără de maică, şi pentru noi din tine fără de tată.
Canonul Sfântului Cuvios Ioan de la Prislop
Stih: Sfinte Cuvioase Părinte Ioan, roagă-te lui Dumnezeu pentru noi!
Pe Cuviosul nevoitor, pe următorul lui Hristos, pe Părintele nostru Ioan, toţi dreptcredincioşii cu cântări să-l cinstim, rugându-l să mijlocească la Dumnezeu pentru noi!

Stih: Sfinte Cuvioase Părinte Ioan, roagă-te lui Dumnezeu pentru noi!
Biserica lui Hristos cea din Ţara Haţegului cu cinste face pomenirea ta şi cheamă pe toţi credincioşii ei, fericite Părinte Ioan, să te praznuiască pe tine în cântări de laude duhovniceşti.

Stih: Sfinte Cuvioase Părinte Ioan, roagă-te lui Dumnezeu pentru noi!

Ajutor în rugăciuni şi întăritor în credinţă te avem pe tine, Cuvioase Părinte Ioane, că primeşti pururea cererile ce le îndreptăm către tine.
Stih: Sfinte Cuvioase Părinte Ioan, roagă-te lui Dumnezeu pentru noi!

Înţelegând să mergi pe urmele Domnului Hristos, te-ai înstrăinat de ai tăi şi locuind în peşteră aproape de mănăstire, ai ridicat semn de biruinţă asupra celui potrivnic, întărit fiind cu dumnezeiască putere.

Slavă Tatălui şi Fiului şi Sfântului Duh!
Dragostea celor pământeşti supunând-o tu dragostei celei dumnezeieşti, ai părăsit viaţa cea după duhul lumii, sârguindu-te a vedea frumuseţea lui Hristos.

Şi acum şi pururea şi în vecii vecilor. Amin!
Ceea ce eşti uşă de mântuire, deschide-ne nouă uşile pocăinţei, ca ceea ce eşti bună şi folositoare tare; şi din legăturile păcatului ne slobozeşte, păzindu-ne cu mila ta!
Cântarea I (Catavasia) – glasul 8
Cruce însemnând Moise de-a dreptul, cu toiagul, Marea Roşie a despărţit-o lui Israel, celui ce cu piciorul a trecut-o; iar de-a curmezişul lovind-o, a unit-o împotriva carelor lui Faraon, înscriind deasupra nebiruita armă. Pentru aceasta, lui Hristos Dumnezeul nostru să-I cântăm, că S-a preaslăvit!
Cântarea a 3-a
Canonul Învierii glasului 6 din Octoih
Irmos:

Nu este sfânt precum Tu, Doamne Dumnezeul meu, Care ai înălţat fruntea credincioşilor Tăi, Bunule, şi ne-ai întărit pe noi pe piatra mărturisirii Tale.


Stih: Slavă, Doamne, sfintei Învierii Tale!

Pe Dumnezeu văzându-L răstignit cu trupul, zidirea se pierdea de frică; dar s-a ţinut tare cu palma cea cuprinzătoare a Celui ce S-a răstignit pentru noi.

Stih: Slavă, Doamne, sfintei Învierii Tale!

Moartea, prin moarte fiind nimicită, zace ticăloasa fără suflare; că, nerăbdând lovitura cea dumnezeiască a Vieţii, tăria ei s-a omorât şi s-a dăruit tuturor învierea.

Stih: Preasfântă Născătoare de Dumnezeu, miluieşte-ne pe noi!

Minunea naşterii tale celei dumnezeieşti, Curată, covârşeşte toată rânduiala firii; că pe Dumnezeu L-ai zămislit în pântece, mai presus de fire, şi născându-L, ai rămas pururea fecioară.

Canonul Înnoirii
Stih: Slavă Ție, Doamne, slavă Ție!
Sfinţit-ai pe pământ Biserica Ta, Hristoase, cu Duhul, ungând-o astăzi cu untdelemnul bucuriei.
Stih: Slavă Ție, Doamne, slavă Ție!
Temelie neclintită avându-Te pe Tine, Hristoase, Biserica cu Crucea Ta se încununează ca şi cu o coroană împărătească.

Stih: Slavă Ție, Doamne, slavă Ție!
Arătat-ai, Bunule, astăzi Biserica cea făcută de mână, locaş al slavei Tale celei mai presus de cuget.   

Stih: Preasfântă Născătoare de Dumnezeu, miluieşte-ne pe noi!
Tu eşti solitoare de bunătăţile cele mai presus de fire, Maică a lui Dumnezeu făcându-te; pentru aceasta glăsuim ţie: Bucură-te!
Canonul Sfântului Cuvios Ioan de la Prislop
Stih: Sfinte Cuvioase Părinte Ioan, roagă-te lui Dumnezeu pentru noi!
Cu curgerile lacrimilor tale ai udat seminţele cuvântului lui Dumnezeu din ţarina sufletului tău, ca să aduci rod însutit în vremea vieţii pământeşti şi a celei veşnice.

Stih: Sfinte Cuvioase Părinte Ioan, roagă-te lui Dumnezeu pentru noi!
Cu bucurie te-ai făcut ascultător Domnului Hristos, supunând trupul duhului, ca să ajungi la vieţuirea cea îngerească.

Stih: Sfinte Cuvioase Părinte Ioan, roagă-te lui Dumnezeu pentru noi!

Lepădând toată deşertăciunea lumii, te-ai alipit cu tot sufletul numai de Dumnezeu. Pentru aceasta, ai răbdat asprimea pustniciei ca să-L dobândeşti pe Hristos.
Stih: Sfinte Cuvioase Părinte Ioan, roagă-te lui Dumnezeu pentru noi!

Purtând Crucea ca pe o armă tare, ai stat împotriva uneltirilor potrivnicului şi de la Hristos, Cel Ce cu puterea dumnezeirii a biruit lumea, te-ai întărit în nevoinţă.
Slavă Tatălui şi Fiului şi Sfântului Duh!
Cunoscând, Cuvioase Ioane, minunata călătorie spre cele de sus, la înălţimea cea cerească ridică-ne şi pe noi, cei ce cu credinţă şi cu smerenie te lăudăm pe tine.

Şi acum şi pururea şi în vecii vecilor. Amin!
Nădejdea noastră, Născătoare de Dumnezeu preacurată, şi ajutorul nostru, spre tine năzuim; milostiv fă nouă pe Fiul tău!
Cântarea a 3-a (Catavasia) – glasul 8
Toiagul spre închipuirea tainei se primeşte, că, prin odrăslire, a ales preot, iar Bisericii, celei mai înainte neroditoare, acum a înflorit lemnul Crucii, spre putere şi spre întărire. (... lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!

PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Tu ești Dumnezeul nostru și Ție slavă înălțăm, Tatălui şi Fiului şiSfântului Duh, acum şi pururea şi în vecii vecilor!
STRANA: Amin!
Condacul Înnoirii - glasul 4
Podobie: Arătatu-Te-ai astăzi...

Ca un cer mult-luminos s-a arătat Biserica, luminând pe toţi credincioşii, întru care stând, cântă: Această casă întăreşte-o, Doamne!

Icos (se citeşte)

Venind la noi Cuvântul după trup, scriind, grăieşte fiul tunetului: Văzut-am luminat slava pe care o avea Fiul de la Tatăl întru darul adevărului; şi celor ce cu credinţă l-am primit pe El, ne-a dat tuturor stăpânire să ne facem fii ai lui Dumnezeu; care nu din sânge, nici din voie trupească, ci de la Duhul Sfânt ne-am născut, şi locaş de rugăciune am alcătuit, grăind: Acest locaş îl întăreşte, Doamne!
Condacul Sfântului Cuvios Ioan - glasul 4
Jugul nevoinţelor pe umeri luându-l, lui Hristos ai urmat, fericite. În peşteră nevoindu-te, cu răceala pietrei te-ai împrietenit şi podoaba pustniciei ai dobândit. Pentru aceasta cu cântări te lăudăm, zicând: Bucură-te, Cuvioase Părinte Ioane, lauda Prislopului!
Icosul Sfântului Cuvios Ioan (se citeşte)
Credincioșii din satul tău natal, Silvașu de Sus, din Țara Hațegului și sfânta Mănăstire Prislop, pe tine te-au ales ocrotitor, alături de Sfântul Nicodim; că prin tine, în curgerea veacurilor, s-au izbăvit din toate nevoile. Pentru aceasta, noi te lăudăm, zicând: Bucură-te, limanul celor înviforați! Bucură-te, întărirea vieții duhovnicești a celor ce aleargă cu credință la ajutorul tău! Bucură-te, preafericite Părinte Ioane, cald folositorule!

Sedealna Sfântului Cuvios Ioan - glasul 4
Podobie: Degrab ne întâmpină...
Bine săvârşindu-ţi nevoinţa, Cuvioase Ioane, ai primit de la Dumnezeu ca răsplată, fericirea veşnică. Pentru aceasta, adunându-ne, după datorie te cinstim, închinându-ne cu credinţă cinstitei icoanei tale, ca să dobândim mare milă.
Şi acum şi pururea şi în vecii vecilor. Amin!

Sedealna Înnoirii – glasul 8
Podobie: Porunca cea cu taină...
Cortul mărturiei Dumnezeu l-a arătat, şi dumnezeiescul Moise pe pământ l-a aşezat, şi templu l-a înnoit Solomon întru jertfe; iar noi la noul Ierusalim, cu credinţă alergând ca David, să aducem dumnezeiască laudă Celui ce S-a răstignit pentru noi, cerând iertare de toate cele ce am greşit.
Cântarea a 4-a
Canonul Învierii glasului 6 din Octoih
Irmos:

Hristos este puterea mea, Dumnezeu şi Domnul, cântă strigând cinstita Biserică, precum se cuvine lui Dumnezeu, din cuget curat prăznuind întru Domnul.


Stih: Slavă, Doamne, sfintei Învierii Tale!

Înflorit-a pomul vieţii celei adevărate, Hristoase, că s-a înfipt Crucea şi, adăpându-se cu sângele şi cu apa din coasta Ta cea nestricăcioasă, ne-a odrăslit viaţă.


Stih: Slavă, Doamne, sfintei Învierii Tale!
Șarpele nu mă va mai amăgi cu îndumnezeire mincinoasă; că Hristos, îndumnezeitorul firii omeneşti, acum mi-a deschis mie, fără împiedicare, cărarea vieţii.


Stih: Preasfântă Născătoare de Dumnezeu, miluieşte-ne pe noi!

Cu adevărat negrăite şi neînţelese sunt tainele naşterii tale celei cu dumnezeiască bunăcuviinţă, celor ce sunt pe pământ şi în cer, Născătoare de Dumnezeu, pururea Fecioară.

Canonul Înnoirii
Stih: Slavă Ție, Doamne, slavă Ție!
Nu cu jertfele celor necuvântătoare, ci cu scump sângele Tău, cel din coasta Ta cea de viaţă izvorâtoare, se stropeşte Biserica, cu cuviinţă cântând: Slavă puterii Tale, Doamne!

Stih: Slavă Ție, Doamne, slavă Ție!
Locaşurile Domnului sunt iubite de cei ce doresc să vadă lămurit slava feţei Lui, şi care cu un glas cântă: Slavă puterii Tale, Doamne!
Stih: Slavă Ție, Doamne, slavă Ție!
Închipuind Biserica ungerea cea de demult a poporului tău celui ales, cu mir de mult preţ astăzi se unge, primind în chip nevăzut dumnezeiescul har al Duhului!   

Stih: Preasfântă Născătoare de Dumnezeu, miluieşte-ne pe noi!
Neştiind de nuntă, ai născut, Fecioară şi după naştere te-ai arătat iarăşi Fecioară. Pentru aceasta, cu neîncetate glasuri, către tine, Stăpână, cu credinţă neîndoită strigăm: Bucură-te!
Canonul Sfântului Cuvios Ioan de la Prislop
Stih: Sfinte Cuvioase Părinte Ioan, roagă-te lui Dumnezeu pentru noi!
Năvălirile vrăjmaşului nu te-au înspăimântat, Ioane fericite, că prin darul lui Dumnezeu ai cunoscut lupta războiului nevăzut şi toate le-ai biruit cu smerenia ta, întru Domnul.

Stih: Sfinte Cuvioase Părinte Ioan, roagă-te lui Dumnezeu pentru noi!
De tine însuţi te-ai lepădat, împreună cu toate dulceţile lumii şi pe umeri crucea purtându-ţi, Cuvioase Ioane, te-ai făcut moştenitor al cămării celei cereşti.

Stih: Sfinte Cuvioase Părinte Ioan, roagă-te lui Dumnezeu pentru noi.

Cu rugăciunile tale de toată noaptea şi cu lucrul de toată ziua curăţindu-ţi neîntrerupt sufletul, ţi l-ai arătat lăcaş Treimii, Cuvioase Părinte.
Stih: Sfinte Cuvioase Părinte Ioan, roagă-te lui Dumnezeu pentru noi!

Cu legea lui Dumnezeu întărindu-ţi simţirile, Cuvioase, ţi-ai îndreptat gândul tău spre înţelegerea celor netrupeşti şi duhovniceşti, înaintând din putere în putere, Părinte.
Slavă Tatălui şi Fiului şi Sfântului Duh!
Viaţă asemenea îngerilor ai dus pe pământ, Părinte Cuvioase. Pentru aceasta Biserica îţi aduce astăzi cinstirea cuvenită, rugându-te să mijloceşti pacea şi mântuirea noastră.

Şi acum şi pururea şi în vecii vecilor. Amin!
Ajută-ne să te aflăm pe tine, Preacurată, povăţuitoare către virtuţi şi îndreptătoare pe cărările pocăinţei!
Cântarea a 4-a (Catavasia) – glasul 8

Auzit-am, Doamne, taina rânduielii Tale, înţeles-am lucrurile Tale şi am preaslăvit Dumnezeirea Ta.
Cântarea a 5-a
Canonul Învierii glasului 6 din Octoih
Irmos:

Cu strălucirea Ta cea dumnezeiască, Bunule, luminează sufletele celor ce din noapte aleargă la Tine cu dragoste, Te rog, Cuvântule al lui Dumnezeu, ca să Te vadă pe Tine, adevăratul Dumnezeu, Cel ce chemi din negura greşelilor.


Stih: Slavă, Doamne, sfintei Învierii Tale!

Făcutu-mi-au acum loc heruvimii, iar sabia cea de foc, Stăpâne, dă înapoi, văzându-Te pe Tine, Cuvântule al lui Dumnezeu, adevăratul Dumnezeu, făcând cale tâlharului în rai.


Stih: Slavă, Doamne, sfintei Învierii Tale!

De acum nu mă voi mai teme de întoarcerea în pământ, Stăpâne Hristoase, că Tu, prin Învierea Ta, din bunătatea Ta cea multă, pe mine, cel părăsit, m-ai ridicat de la pământ la înălţimea nestricăciunii.


Stih: Preasfântă Născătoare de Dumnezeu, miluieşte-ne pe noi!

Izbăveşte, Stăpâna cea bună a lumii, pe cei ce din suflet te mărturisesc pe tine Născătoare de Dumnezeu; că pe tine te-am dobândit ocrotitoare nebiruită, ceea ce L-ai născut pe Dumnezeu cu adevărat.

Canonul Înnoirii
Stih: Slavă Ție, Doamne, slavă Ție!
Tu de demult în Sinai, cortul cel nefăcut de mână l-ai arătat lui Moise, văzătorului de Dumnezeu, mai înainte însemnând, Hristoase, Biserica Ta.
Stih: Slavă Ție, Doamne, slavă Ție!
Tu, Doamne, pe pământ cort ai pregătit şi cu cetele cereşti uneşti cetele oamenilor, cu puterea Ta.

Stih: Slavă Ție, Doamne, slavă Ție!
Pe tine, Doamne, izvor al vieţii Te ştim; Tu, Sfinte, venind, pace bine ai vestit, Hristoase, Bisericii Tale.   

Stih: Preasfântă Născătoare de Dumnezeu, miluieşte-ne pe noi!
Pe Tine armă tare împotriva vrăjmaşilor înainte te punem; pe tine ancoră şi nădejde a mântuirii noastre, dumnezeiască Mireasă, te-am agonisit.
Canonul Sfântului Cuvios Ioan de la Prislop
Stih: Sfinte Cuvioase Părinte Ioan, roagă-te lui Dumnezeu pentru noi!
Prin înfrunzirea toiagului, Dumnezeu adeverind nevinovăţia sufletului tău curat, ţi s-a aprins râvna pentru viaţa îngerească. Pentru aceasta, părăsind lumea şi venind în Mănăstirea Prislop, te-ai retras în peşteră, unde te-ai sfinţit prin rugăciune şi nevoinţă, Cuvioase Părinte Ioane.

Stih: Sfinte Cuvioase Părinte Ioan, roagă-te lui Dumnezeu pentru noi!
Către toată fapta bună te-ai nevoit şi toată răutatea din cuget ai urât şi cu dreptate ai defăimat pe vicleanul diavol, preafericite.

Stih: Sfinte Cuvioase Părinte Ioan, roagă-te lui Dumnezeu pentru noi!

Pe tine, fericite, te aducem rugător către Dumnezeu pentru lume; roagă-te cu stăruinţă să se dea credincioşilor bună înţelegere şi iertare de greşeli!
Stih: Sfinte Cuvioase Părinte Ioan, roagă-te lui Dumnezeu pentru noi!

Cuvioase Părinte Ioane, tânăr fiind, ai ajuns la măsura sfinţeniei şi, văzând Hristos sporirea ta cea duhovnicească, te-a mutat la El, dându-ţi fericirea cea dorită.
Slavă Tatălui şi Fiului şi Sfântului Duh!
Pentru nevoinţele cele prea multe în rugăciune şi în lucrare, ai primit Împărăţia cea de sus, tu, care ai trăit pe pământ ca unul fără de trup. Acum în ceruri stând, înaintea Sfintei Treimi, adu-ţi aminte de noi!

Şi acum şi pururea şi în vecii vecilor. Amin!
Preasfântă Fecioară, caută asupra robilor tăi şi du rugăciunile noastre la Fiul tău şi Dumnezeu, cerând iertare de greşeli şi mare milă!
Cântarea a 5-a (Catavasia) – glasul 8

O, de trei ori fericite lemn, pe care S-a răstignit Hristos, Împăratul şi Domnul; prin tine a căzut cel ce a înşelat cu lemnul, biruit fiind de Cel ce S-a pironit pe tine cu trupul, de Dumnezeu, Cel ce dă pace sufletelor noastre!
Cântarea a 6-a
Canonul Învierii glasului 6 din Octoih
Irmos:

Marea vieţii văzând-o înălţându-se de viforul ispitelor, la limanul Tău cel lin alergând, strig către Tine: Scoate din stricăciune viaţa mea, mult-Milostive!

Stih: Slavă, Doamne, sfintei Învierii Tale!

Răstignindu-Te, Stăpâne, cu piroanele, blestemul cel ce era asupra noastră l-ai nimicit; iar cu suliţa fiind împuns în coastă, zapisul lui Adam rupându-l, lumea ai slobozit.


Stih: Slavă, Doamne, sfintei Învierii Tale!

Adam prin înşelăciune poticnindu-se, jos s-a prăvălit, în prăpastia iadului. Cel ce eşti din fire Dumnezeu şi îndurat, Te-ai pogorât spre căutare şi, pe umeri purtându-l, împreună cu Tine I-ai înviat.


Stih: Preasfântă Născătoare de Dumnezeu, miluieşte-ne pe noi!

Preacurată Stăpână, care ai născut oamenilor pe Domnul călăuzitorul, potoleşte tulburarea patimilor mele cea fără astâmpăr şi cumplită şi dă linişte inimii mele.

Canonul Înnoirii
Stih: Slavă Ție, Doamne, slavă Ție!
Frumuseţea cinstitei Biserici, Împăratul Hristos a poftit-o şi mamă neamurilor a arătat-o celor ce din robi s-au făcut fii prin Duhul.
Stih: Slavă Ție, Doamne, slavă Ție!
Se cutremură cetele vrăjmaşilor demoni de Biserica lui Hristos cea cu chipul Crucii însemnată, şi pe care o umbreşte strălucirea cea sfinţitoare a Duhului.

Stih: Slavă Ție, Doamne, slavă Ție!
Nu pe nisip, ci întru Hristos fiind întemeiată Biserica cea din păgâni, se încununează cu frumuseţe negrăită şi se împodobeşte cu coroană de împărăţie.   

Stih: Preasfântă Născătoare de Dumnezeu, miluieşte-ne pe noi!
O, minune mai nouă decât toate minunile! Că Fecioara în pântece a încăput pe Cel ce cuprinde toate şi L-a zămislit neştiind de bărbat.
Canonul Sfântului Cuvios Ioan de la Prislop
Stih: Sfinte Cuvioase Părinte Ioan, roagă-te lui Dumnezeu pentru noi!
În tinereţile tale, Cuvioase Părinte Ioane, când mergeai primăvara cu plugul, glia îţi descoperea tainele Ziditorului. Atunci îţi plecai genunchii şi te rugai fierbinte pentru rodirea pământului.

Stih: Sfinte Cuvioase Părinte Ioan, roagă-te lui Dumnezeu pentru noi!
Când, după multă osteneală, glia a rodit, ai înţeles, Cuvioase Părinte Ioane, că adevărata rodire este cea duhovnicească.

Stih: Sfinte Cuvioase Părinte Ioan, roagă-te lui Dumnezeu pentru noi!

Pentru aceasta, te-ai îndreptat spre sfânta Mănăstire Prislop unde, râvnind la nevoinţele Sfântului Nicodim şi duhovniceşte umblând pe urmele lui, te-ai arătat purtător de Duh, Cuvioase Ioane.
Stih: Sfinte Cuvioase Părinte Ioan, roagă-te lui Dumnezeu pentru noi!

În sfânta Mănăstire Prislop ai câştigat nevoinţa şi petrecerea înfrânării, Cuvioase Părinte Ioane. Pentru aceasta, roagă-te pentru noi, cei ce săvârşim cu credinţă pomenirea ta!
Slavă Tatălui şi Fiului şi Sfântului Duh!
Dar lui Dumnezeu bineprimit te-ai adus, Cuvioase Părinte Ioane, pe care roagă-L neîncetat să ierte păcatele noastre, ale celor ce săvârşim pomenirea ta şi arată-ne şi pe noi părtaşi strălucirii tale!

Şi acum şi pururea şi în vecii vecilor. Amin!
Preasfântă Născătoare de Dumnezeu, nădejdea tuturor creştinilor, dă-ne putere spre împlinirea faptelor bune, ca să nu fim trecători întârziaţi pe calea mântuirii!
Cântarea a 6-a (Catavasia) – glasul 8
În pântecele fiarei celei din apă, Ioná palmele întinzându-şi în chipul Crucii, mântuitoarea Pătimire mai înainte a închipuit-o lămurit, de unde a treia zi ieşind, a însemnat Învierea cea mai presus de lume, a lui Hristos-Dumnezeu, Cel ce S-a răstignit cu Trupul şi, cu Învierea cea de a treia zi, lumea a luminat. (...lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că Tu eşti Împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Condacul Învierii glasului 6 din Octoih

Cu palma cea începătoare de viaţă, înviind pe toţi cei din tainiţele cele mai întunecoase, Dătătorul de viaţă, Hristos-Dumnezeu, înviere a dăruit frământăturii omeneşti; că este Mântuitor al tuturor, Înviere și Viaţă şi Dumnezeu a toate.

Icosul Învierii (se citește)

Crucea şi îngroparea Ta, Dătătorule de viaţă, le lăudăm credincioşii şi le cinstim; că iadul l-ai legat, Nemuritorule, ca un Dumnezeu atotputernic, şi pe morţi împreună i-ai înviat, porţile iadului le-ai sfărâmat şi puterea morţii ai zdrobit, ca un Dumnezeu. Pentru aceasta, noi, pământenii, cu dragoste Te slăvim pe Tine, Cel ce ai înviat şi ai surpat puterea vrăjmaşului celui atotpierzător, ai înviat pe toţi cei ce au crezut în Tine şi lumea ai mântuit-o de săgeţile şarpelui iar, ca singurul Puternic, ne-ai izbăvit de înşelăciunea vrăjmaşului. Pentru aceasta, lăudăm cu dreaptă credinţă Învierea Ta, prin care ne-ai mântuit, ca un Dumnezeu a toate.
Sinaxar
În această zi pomenirea Înnoirii Bisericii Sfintei Învieri a lui Hristos, Dumnezeul nostru, pomenirea Sfântului Sfinţitului Mucenic Corneliu Sutaşul, a Sfinţilor Mucenici Cronid, Leontie, Serapion, Straton şi Seleuc, a Sfinţilor Mucenici Gordian, Macrovie, Ili, Zotic, Lucian și Valerian, a Cuviosului Părintelui nostru Petru cel din Agreia, care în pace s-a săvârşit şi a Cuviosului Ierotei cel nou, Iviritul, care s-a născut în anul 1686, şi care în pace s-a săvârşit. Cu ale lor sfinte rugăciuni, Doamne, miluieşte-ne şi ne mântuieşte pe noi! Amin!
Cântarea a 7-a
Canonul Învierii glasului 6 din Octoih
Irmos:

Dătător de rouă a făcut îngerul cuptorul pentru cuvioşii tineri; iar pe caldei arzându-i porunca lui Dumnezeu, pe tiran l-a înduplecat să strige: Binecuvântat eşti, Dumnezeul părinţilor noştri!

Stih: Slavă, Doamne, sfintei Învierii Tale!

Tânguindu-se soarele pentru Pătimirea Ta, în negură se învăluia şi, în vremea zilei, peste tot pământul, Stăpâne, lumina și-a întunecat, strigând: Binecuvântat eşti, Dumnezeul părinţilor noştri!

Stih: Slavă, Doamne, sfintei Învierii Tale!

Îmbrăcatu-s-au în lumină cele de dedesubt prin pogorârea Ta, Hristoase; iar strămoşul, arătându-se plin de bucurie, dănţuind a săltat, strigând: Binecuvântat eşti, Dumnezeul părinţilor noştri!

Stih: Preasfântă Născătoare de Dumnezeu, miluieşte-ne pe noi!

Prin tine, Maică-Fecioară, lumină strălucitoare a răsărit lumii întregi, că tu ai născut pe Dumnezeu, Ziditorul tuturor, pe Care roagă-L, Preacurată, să ne trimită nouă, credincioşilor, mare milă!
Canonul Înnoirii
Stih: Slavă Ție, Doamne, slavă Ție!
Dătătoare de rouă s-a arătat văpaia cuptorului oarecând; iar acum duhovnicească ungere cu untdelemn sfinţeşte pe cei ce cântă: Binecuvântat eşti în Biserica slavei Tale, Doamne!

Stih: Slavă Ție, Doamne, slavă Ție!
Ca într-un cuptor primitor de Dumnezeu, într-acest cort nou, toţi cei ce suntem din Israelul cel duhovnicesc, rouraţi fiind grăim: Binecuvântat eşti în Biserica slavei Tale, Doamne!
Stih: Slavă Ție, Doamne, slavă Ție!
Cei răniţi de dorul cel preadulce şi dumnezeiesc, veniţi în această cămară de taină, să ne unim cu Mirele Hristos, grăind: Binecuvântat eşti în Biserica slavei Tale, Doamne!   

Stih: Preasfântă Născătoare de Dumnezeu, miluieşte-ne pe noi!
Ceea ce eşti locaş dumnezeiesc sfinţit al Celui Preaînalt, bucură-te! că prin tine, Născătoare de Dumnezeu, s-a dăruit bucuria celor ce cântă: Binecuvântată eşti tu între femei, Preacurată Stăpână!
Canonul Sfântului Cuvios Ioan de la Prislop
Stih: Sfinte Cuvioase Părinte Ioan, roagă-te lui Dumnezeu pentru noi!
Câştigat-ai cununa cea neveştejită de la Domnul Hristos, Cuvioase Părinte Ioane. Pentru aceasta, adu-ţi aminte şi de noi în sfinţitele tale rugăciuni!

Stih: Sfinte Cuvioase Părinte Ioan, roagă-te lui Dumnezeu pentru noi!
Cu inima zdrobită de căinţă te rugăm, Cuvioase Ioane, ajută-ne să-L iubim pe Dumnezeu, aşa cum tu L-ai iubit; să ne ţinem tari în dreapta credinţă, aşa cum tu te-ai ţinut, ca nu cumva la înfricoşata judecată să auzim cuvântul cutremurător: Nu vă ştiu pe voi!

Stih: Sfinte Cuvioase Părinte Ioan, roagă-te lui Dumnezeu pentru noi!

Cu înfrânarea şi cu rugăciunea întrarmându-te, ai dobândit puterea Sfântului Duh, prin care ai biruit răceala stâncii. Pentru aceasta, te rugăm, ajută-ne şi nouă să ajungem lucrători ai sfintelor porunci, Cuvioase Părinte Ioane!
Stih: Sfinte Cuvioase Părinte Ioan, roagă-te lui Dumnezeu pentru noi!

Prin ostenelile înfrânării şi nevoinţele sihăstreşti ai ajuns la măsura de vârstă duhovnicească a lui Hristos, Părinte Cuvioase Ioane. Pentru aceasta, dă-ne şi nouă ajutor ca să urcăm treptele vieţii duhovniceşti!
Slavă Tatălui şi Fiului şi Sfântului Duh!
Cel ce dă daruri celor lipsiţi ca un Dumnezeu, cu bunătate te-a dăruit pe tine, Cuvioase Părinte Ioane, Ţării Haţegului şi întregului popor român, ca să fii mijlocitor, rugător şi ajutător în nevoinţele cele de mântuire.

Şi acum şi pururea şi în vecii vecilor. Amin!
Maica lui Dumnezeu, roagă-te Fiului tău, iertare de greşeli să dăruiască celor ce se închină naşterii tale celei mai presus de fire!
Cântarea a 7-a (Catavasia) – glasul 8
Nebuna poruncă a tiranului celui păgân, pe popoare le-a tulburat, suflând cu îngrozire şi cu hulă urâtă lui Dumnezeu; însă pe cei trei tineri nu i-a înfricoşat mânia cea de fiară, nici focul cel mistuitor, ci, cu duh de rouă aducător ce împotrivă sufla, înăuntrul focului fiind, cântau: Prealăudate Dumnezeul părinţilor şi al nostru, binecuvântat eşti!
Cântarea a 8-a
Canonul Învierii glasului 6 din Octoih
Irmos:

Din văpaie ai izvorât rouă cuvioşilor şi jertfa dreptului cu apă ai mistuit-o, că toate le faci, Hristoase, numai cu voia. Pe Tine Te preaînălţăm întru toţi vecii.


Stih: Slavă, Doamne, sfintei Învierii Tale!

Pe poporul cel altădată ucigător de proroci, pizma I-a făcut acum ucigător de Dumnezeu, răstignindu-Te pe Cruce pe Tine, Cuvântule al lui Dumnezeu, pe Care Te preaînălţăm intru toţi vecii.


Stih: Slavă, Doamne, sfintei Învierii Tale!

Sânurile cele cereşti nu le-ai părăsit şi, în iad pogorându-Te, ai sculat împreună cu Tine, Hristoase, pe tot omul, care zăcea în putreziciune şi care Te preaînalță întru toţi vecii.


Stih: Preasfântă Născătoare de Dumnezeu, miluieşte-ne pe noi!

Din lumină L-ai zămislit pe Cuvântul cel dătător de lumină şi, născându-L în chip de negrăit, te-ai preamărit; că Duhul cel dumnezeiesc S-a sălăşluit întru tine, Fecioară. Pentru aceasta, te lăudăm întru toţi vecii.

Canonul Înnoirii
Stih: Slavă Ție, Doamne, slavă Ție!
Astăzi, cu haină cugetătoare, cusută de sus din dumnezeiescul dar, Biserica Ta, Doamne, ca o mireasă s-a împodobit; şi cheamă spre veselie pe poporul său, cel ce cântă: Toate lucrurile Domnului, pe Domnul lăudaţi-L şi-L preaînălţaţi întru toţi vecii!

Stih: Slavă Ție, Doamne, slavă Ție!
Astăzi al doilea Adam, Hristos, a arătat ca un rai înţelegător acest cort nou, care, în locul lemnului cunoştinţei, poartă arma Crucii, cea de viaţă aducătoare celor ce cântă: Binecuvântaţi, toate lucrurile Domnului, pe Domnul şi-L preaînălţaţi întru toţi vecii!
Stih: Slavă Ție, Doamne, slavă Ție!
Pe Tine, Fiul cel din Tatăl cel fără de început şi pe Preasfântul Duh, o Dumnezeire desăvârşită fără început, nedespărţită, de o fiinţă, neamestecată, în trei Ipostasuri cinstindu-Te, cântăm: Binecuvântaţi, toate lucrurile Domnului, pe Domnul şi-L preaînălţaţi întru toţi vecii!   

Stih: Preasfântă Născătoare de Dumnezeu, miluieşte-ne pe noi!
Tu Singură dintre toate neamurile, Fecioară Preacurată, Maică lui Dumnezeu te-ai arătat. Tu Dumnezeirii te-ai făcut locaş, ceea ce eşti cu totul fără prihană, nearzându-te de focul Luminii celei neapropiate. Pentru aceasta, toţi pe tine te binecuvântăm, Marie dumnezeiască Mireasă.
Canonul Sfântului Cuvios Ioan de la Prislop
Stih: Sfinte Cuvioase Părinte Ioan, roagă-te lui Dumnezeu pentru noi!
Călătorind spre cer, Cuvioase, pentru faptele tale bune şi nevoinţa pustnicească, la locaşurile cereşti te-ai mutat şi acum roagă-te să se mântuiască sufletele noastre!

Stih: Sfinte Cuvioase Părinte Ioan, roagă-te lui Dumnezeu pentru noi!
Primind lumina de la Soarele Hristos, Cuvioase Ioane, te-ai arătat strălucind ca focul, micşorând întunericul diavolilor, vrednicule de laudă.

Stih: Sfinte Cuvioase Părinte Ioan, roagă-te lui Dumnezeu pentru noi!

Pe tine, cel ce prin înfrânare ai împărăţit peste patimi, Hristos te-a primit acum, purtătorule de Dumnezeu, părtaş Împărăţiei Sale; pentru aceasta, întru cântări te lăudăm!
Stih: Sfinte Cuvioase Părinte Ioan, roagă-te lui Dumnezeu pentru noi!

Cel ce ai fost smerit, blând, paşnic, Părinte Cuvioase, cu adevărat locaş al lui Dumnezeu, roagă-te pentru noi ca fii ai luminii să umblăm!
Binecuvântăm pe Tatăl, pe Fiul şi pe Sfântul Duh, Domnul!
Cinstind Treimea Cea întocmai puternică, cinstită şi de o fiinţă întru o Dumnezeire, slăvind pe Tatăl, pe Fiul şi pe Sfântul Duh, cântăm cu un glas: Preoţi, binecuvântaţi, popoare, preaînălţaţi-L pe El întru toţi vecii!

Şi acum şi pururea şi în vecii vecilor. Amin!
Din pricina mulţimii greşelilor, m-am apropiat de moarte, Preacurată, şi afară de tine neştiind a afla ajutor, te rog, pe tine, buna mea Stăpână, apucă mai înainte şi mă miluieşte!
Cântarea a 8-a (Catavasia) – glasul 8
Stih: Să lăudăm, să binecuvântăm şi să ne închinăm Domnului, cântându-I şi preaînălţăndu-L întru toţi vecii!
Binecuvântaţi, tineri, cei întocmai cu numărul Treimii, pe Făcătorul, Dumnezeu-Părintele! Lăudaţi pe Cuvântul, Cel ce S-a pogorât şi focul în rouă l-a prefăcut şi preaînălţaţi pe Duhul cel preasfânt, Care dă viaţă tuturor întru toţi vecii! (...lung)
PREOTUL: Pe Născătoarea de Dumnezeu și Maica Luminii întru cântări cinstind-o, să o mărim!
STRANA cântă pe glasul Catavasiilor:

Cântarea Maicii Domnului - glasul 8
Stih 1: Mărește, sufletul meu pe Domnul şi s-a bucurat duhul meu de Dumnezeu, Mântuitorul meu!
După fiecare Stih se cântă: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Stih 2: Că a căutat spre smerenia roabei Sale, că, iată, de acum mă vor ferici toate neamurile.
Stih 3: Că mi-a făcut mie mărire Cel puternic, și sfânt este numele Lui şi mila Lui în neam și în neam, spre cei ce se tem de El.
Stih 4: Făcut-a tărie cu braţul Său Domnul, risipit-a pe cei mândri cu cugetul inimii lor.
Stih 5: Pogorât-a pe cei puternici de pe scaune şi a înălţat pe cei smeriţi, pe cei flămânzi i-a umplut de bunătăţi şi pe cei bogaţi i-a scos afară deşerţi.
Stih 6: A sprijinit pe Israel, sluga Sa, ca să pomenească mila, precum a grăit către părinţii noştri, lui Avraam şi seminţiei lui până în veac.
Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Cântarea a 9-a
Canonul Învierii glasului 6 din Octoih
Irmos:

Pe Dumnezeu a-L vedea nu este cu putinţă oamenilor, spre Care nu cutează a căuta oştile îngereşti; iar prin tine, Preacurată, S-a arătat oamenilor Cuvântul întrupat; pe Care slăvindu-L cu oştile cereşti, pe tine te fericim!

Stih: Slavă, Doamne, sfintei Învierii Tale!

Nepărtaş patimilor ai rămas Tu, Cuvântule al lui Dumnezeu, deşi în trup ai suferit pătimire; dar pe om l-ai dezlegat de patimi, făcându-Te pătimire pentru patimi, Mântuitorul nostru; că Tu singur eşti nepătimitor şi atotputernic.


Stih: Slavă, Doamne, sfintei Învierii Tale!

Stricăciunea morţii primind, Ţi-ai păstrat trupul fără să guste stricăciune; iar sufletul Tău cel de viaţă făcător şi dumnezeiesc n-a rămas în iad, Stăpâne; ci, ca dintr-un somn sculându-Te, pe noi împreună cu Tine ne-ai sculat.


Stih: Preasfântă Treime, miluieşte-ne pe noi!

Noi, toţi oamenii, slăvim, cu buze curate, pe Dumnezeu-Tatăl şi pe Fiul cel împreună fără început, iar puterea cea negrăită şi preaslăvită a Sfântului Duh o cinstim; că Tu singură eşti atotputernică, Treime nedespărţită.

Canonul Înnoirii
Stih: Slavă Ție, Doamne, slavă Ție!
Veniţi cu inimă curată şi cu minte trează să privim frumuseţea Bisericii, ca a unei fiice împărăteşti, care străluceşte mai mult decât aurul, şi cu un glas să o slăvim!

Stih: Slavă Ție, Doamne, slavă Ție!
Bucură-te şi te veseleşte, mireasa marelui Împărat, la frumuseţea Mirelui tău luminat privind şi împreună cu poporul tău cântând: Pe Tine, Dătătorule de viaţă, Te slăvim!
Stih: Slavă Ție, Doamne, slavă Ție!
Ajutorul Tău cel din înălţime, dăruieşte-l Bisericii Tale, Mântuitorule. Că nu a cunoscut alt Dumnezeu Mântuitor, afară de Tine, Cel ce Ţi-ai pus sufletul pentru ea, care întru cunoştinţă Te slăveşte.   

Stih: Preasfântă Născătoare de Dumnezeu, miluieşte-ne pe noi!
Bucură-te, ceea ce eşti plină de har, Mireasa marelui Împărat; că prin tine din blestemul Evei toţi am scăpat, Preacurată, şi viaţă am aflat întru naşterea ta, Fecioară nenuntită.
Canonul Sfântului Cuvios Ioan de la Prislop
Stih: Sfinte Cuvioase Părinte Ioan, roagă-te lui Dumnezeu pentru noi!
Cândva chilia săpată în stâncă ţi-a fost un cuib de mângâieri duhovniceşti, în lacrimi simţind fiorul întâlnirii cu Dumnezeu, că lacrima un cer întreg poartă în ea, Cuvioase Părinte Ioane, mult- rugătorule pentru ţara noastră.

Stih: Sfinte Cuvioase Părinte Ioan, roagă-te lui Dumnezeu pentru noi!
Din tinereţe tot dorul ţi l-ai închinat lui Dumnezeu şi ridicându-te pe aripile cinstirii Lui, Părinte, ai cules viaţa din pomul cunoştinţei vieţii celei adevărate. Pentru aceasta, roagă pe Cel Atotputernic să lumineze sufletele noastre, Cuvioase Ioane, de Dumnezeu înţelepţite!

Stih: Sfinte Cuvioase Părinte Ioan, roagă-te lui Dumnezeu pentru noi!

Răsărind ca un soare, Părinte, răspândeşti raze strălucitoare prin nevoinţele tale peste cei ce-L iubesc pe Domnul nostru Iisus Hristos.
Stih: Sfinte Cuvioase Părinte Ioan, roagă-te lui Dumnezeu pentru noi!

Preamărind numele Domnului Iisus Hristos, ai ajuns să fii lăudat. Pentru aceasta, strigăm către tine, Părinte Ioane: Izbăveşte-ne de toată nevoia şi necazul!
Slavă Tatălui şi Fiului şi Sfântului Duh!
Soarele dreptăţii strălucind în sufletul tău luminat, a alungat dintr-însul toată negura păcatului şi te-a arătat pe tine sfeşnic prea luminat al Mântuitorului. Pentru aceasta, noi te lăudăm, zicând: Bucură-te, cel ce nimic nu ai preaslăvit mai mult decât pe Dumnezeu!

Şi acum şi pururea şi în vecii vecilor. Amin!
Tu, ceea ce eşti Maica Fiului lui Dumnezeu, ajută-ne să ne alcătuim din fapte bune veşmânt luminos, ca să nu ne ruşinăm în ziua înfricoşatei Judecăţi.
Cântarea a 9-a (Catavasia) – glasul 8
Stih: Măreşte, suflete al meu, pe Preacinstită Crucea Domnului!
Rai de taină eşti, Născătoare de Dumnezeu, care ai odrăslit nelucrat pe Hristos, de Care pomul Crucii, cel de viaţă purtător, pe pământ a fost sădit. Pentru aceasta, acum înălţat fiind, închinându-ne lui, pe tine te mărim!
şi, de îndată, cealaltă Catavasie – glasul 8
Stih: Măreşte, suflete al meu, înălţarea Cinstitei şi de viaţă făcătoarei Cruci a Domnului!

Moartea ce a venit neamului omenesc prin gustarea din pom, astăzi prin Cruce s-a surpat; că blestemul strămoaşei a tot neamul s-a dezlegat, prin odrasla curatei Maici a lui Dumnezeu, pe care toate puterile cerurilor o măresc. (...lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin! Apoi, de obicei pe glasul al 2-lea:
Sfânt este Domnul Dumnezeul nostru! (de trei ori)
Înălţaţi pe Domnul Dumnezeul nostru şi vă închinaţi aşternutului picioarelor Lui (o închinăciune), că sfânt este!
Luminândele
Luminânda a patra, a Învierii - glasul 2
Cu fapte bune luminându-ne, să vedem pe bărbații cei ce s-au arătat în mormântul cel de viață purtător, în haine strălucitoare, Mironosițelor, care-și plecau fața la pământ; Învierea Celui ce stăpânește cerul să o vedem și spre Viață, la mormânt, să alergăm cu Petru; și minunându-ne de ceea ce s-a făcut, să rămânem ca să vedem pe Hristos.
Slavă Tatălui şi Fiului şi Sfântului Duh!
Luminânda Sfântului Cuvios Ioan – glasul 2
Podobie: Cu Ucenicii să ne suim…
Stea prea luminoasă fiind, Cuvioase Părinte Ioane, prin adormire n-ai asfințit, ci te-ai mutat în zorii unei noi dimineți a luminii celei neînserate. Pentru aceasta, luminează cărarea mântuirii sufletelor noastre!

Şi acum şi pururea şi în vecii vecilor. Amin!
Luminânda Înnoirii – glasul 2
Podobie: Cu ucenicii să ne suim...

Pe Biserica Ta cea prealuminată, şi preacinstită şi sfântă, pe care ai răscumpărat-o cu preacuratul Tău sânge, Cuvinte, înnoieşte-o cu Duhul, Bunule, şi o înfrumuseţează cu razele cele dumnezeieşti, preaslăvind cu mărire pe cei ce cu vrednicie săvârşesc înnoirea Bisericii Tale.
Laudele
Stihirile Laudelor Învierii glasului 6
Stih: Toată suflarea să laude pe Domnul! Lăudaţi pe Domnul din ceruri, lăudaţi-L pe El întru cele înalte! Ţie se cuvine cântare, Dumnezeule! (Psalmul 148, 1)
Stih: Lăudaţi-L pe El toţi îngerii Lui, lăudaţi-L pe El toate puterile Lui! Ţie se cuvine cântare, Dumnezeule! (Psalmul 148, 2)
Stih: Ca să facă între dânşii judecată scrisă; slava aceasta este a tuturor cuvioșilor Lui. (Psalmul 149, 9)

Crucea Ta, Doamne, viaţă şi înviere poporului Tău este; și întru ea nădăjduind, pe Tine, Dumnezeul nostru, Cel ce ai înviat, Te lăudăm; miluiește-ne pe noi!

Stih: Lăudaţi pe Dumnezeu întru Sfinţii Lui, lăudaţi-L pe El întru tăria puterii Lui! (Psalmul 150, 1)
 Îngroparea Ta, Stăpâne, Raiul a deschis neamului omenesc; şi, din stricăciune izbăvindu-ne, pe Tine, Dumnezeul nostru, Cel ce ai înviat, Te lăudăm; miluiește-ne pe noi!
Stih: Lăudaţi-L pe El întru puterile Lui, lăudaţi-L pe El după mulţimea slavei Lui! (Psalm 150, 2)
Cu Tatăl şi cu Duhul pe Hristos să-L lăudăm, pe Cel ce a înviat din morţi, şi către Dânsul să strigăm: Tu eşti Viaţa şi Învierea noastră; miluiește-ne pe noi!
Stih: Lăudaţi-L pe El în glas de trâmbiţă, lăudaţi-L pe El în psaltire şi în alăută! (Psalm 150, 3)
A treia zi ai înviat din groapă, Hristoase, precum este scris, şi împreună ai ridicat pe strămoşul nostru. Pentru aceasta, Te şi slăvește neamul omenesc şi laudă Învierea Ta.

Stihirile de laudă ale Sfântului Cuvios Ioan – glasul 5
Podobie: Bucură-te, cămara…
Stih: Lăudaţi-L pe El în timpane şi în horă, lăudaţi-L pe El în strune şi în organe! (Psalmul 150, 4)
Viață neîntinată, răbdare și blândețe, dragoste adevărată și înfrânare nemăsurată, priveghere de toată noaptea, umilință, dumnezeiască credință și nădejde tare dobândind, ca un înger ai viețuit pe pământ, fericite Ioane, cel ce te rogi pentru sufletele noastre.
Stih: Lăudaţi-L pe El în chimvale bine-răsunătoare, lăudaţi-L pe El în chimvale de strigare! Toată suflarea să laude pe Domnul! (Psalmul 150, 5-6)

De privegherea ta cea îndelungată, de rugăciunea neîncetată, de lacrimi și de suspine, de smerenie, de zdrobirea inimii, de dragostea cea adevărată către Ziditorul tău s-au minunat îngerii. Pentru aceasta, cu credință și cu dragoste te lăudăm, Părinte Ioane. 
Stih: Cinstită este înaintea Domnului moartea cuviosului lui. (Psalmul 115, 6)
Ca un vlăstar bine roditor s-a ridicat din neam vechi românesc din Silvașu de Sus Cuviosul Părinte Ioan, care cu multele nevoințe, și-a întins ramurile pomului vieții sale, rupând a cerului mahramă, ca să privească pe Domnul Hristos, și a mers la sihăstrie ca să trăiască o viață mai presus de fire; pe care noi astăzi îl lăudăm după cuviință.
Stih: Fericit bărbatul care se teme de Domnul; întru poruncile Lui va voi foarte. (Psalmul 111, 1)
Ca unul ce din pruncie te-ai adus lui Dumnezeu jertfă fără prihană, prin fapte bune, răsărind ca un soare, Cuvioase, răspândești raze strălucitoare prin nevoințele tale. De aceea, neîncetat te roagă, fericite Ioane, de Dumnezeu înțelepțite, și cu stăruinţă cere pentru noi de la Dumnezeu mare milă!
Slavă Tatălui şi Fiului şi  Sfântului Duh!
Stihira Evangheliei a patra a Învierii - glasul 4
Dimineață adâncă era și femeile au venit la mormântul Tău, Hristoase, dar trupul cel dorit de dânsele n-a fost aflat. Pentru aceasta, fiind nedumerite, cei ce le-au stat înainte în haine strălucitoare, le-au zis: Ce căutați pe cel viu cu cei morți? A înviat, precum a zis mai înainte. Pentru ce nu vă aduceți aminte de cuvintele Lui? Cărora crezând ele, au propovăduit cele văzute. Dar bunele vestiri păreau vorbe deșarte; astfel că ucenicii erau încă zăbavnici; dar Petru a alergat și, văzând, a slăvit întru sine minunile Tale.
Şi acum şi pururea şi în vecii vecilor. Amin!
A Născătoarei de Dumnezeu - glasul 4

Preabinecuvântată eşti, Născătoare de Dumnezeu Fecioară, că, prin Cel ce S-a întrupat din tine, iadul s-a robit, Adam s-a chemat, blestemul s-a pierdut, Eva s-a izbăvit, moartea s-a omorât şi noi am înviat. Pentru aceasta, cântând, grăim: Binecuvântat eşti, Hristoase Dumnezeule, Cel ce ai binevoit aşa, slavă Ţie!
PREOTUL: Slavă Ţie, Celui ce ne-ai arătat nouă lumina!
STRANA cântă: Doxologia mare pe glasul 4
(pe care s-a cântat Stihira Evangheliei, de la „Slavă...“)
Slavă întru cei de sus lui Dumnezeu şi pe pământ pace, între oameni bunăvoire!


Lăudămu-Te, bine Te cuvântăm, ne închinăm Ţie, îţi mulţumim Ţie, Te slăvim pe Tine, pentru slava Ta cea mare.


Doamne, Împărate ceresc, Dumnezeule, Părinte Atotţiitorule, Doamne Fiule Unule-Născut, Iisuse Hristoase şi Duhule Sfinte.


Doamne Dumnezeule, Mieluşelul lui Dumnezeu, Fiul Părintelui, Cel ce ştergi păcatul lumii, miluieşte-ne pe noi, Cel ce ştergi păcatele lumii!


Primeşte rugăciunile noastre, Cel ce şezi de-a dreapta Tatălui, şi ne miluieşte pe noi!


Că Tu eşti Unul Sfânt, Tu eşti Unul Domn, Iisus Hristos, întru slava lui Dumnezeu-Tatăl. Amin!


În toate zilele bine Te vom cuvânta şi vom lăuda numele Tău în veac şi în veacul veacului.


Învredniceşte-ne, Doamne, în ziua aceasta, fără de păcat să ne păzim noi!


Bine eşti cuvântat  Doamne, Dumnezeul părinţilor noştri, şi lăudat şi preaslăvit este numele Tău în veci! Amin!


Fie, Doamne, mila Ta spre noi, precum am nădăjduit întru Tine!


Bine eşti cuvântat Doamne, învaţă-ne pe noi îndreptările Tale! (de trei ori)

Doamne, scăpare Te-ai făcut nouă în neam şi în neam; eu am zis: Doamne, miluieşte-mă, vindecă sufletul meu, că am greşit Ţie!


Doamne, la Tine am scăpat, învaţă-mă să fac voia Ta, că Tu eşti Dumnezeul meu!


Că la Tine este izvorul vieţii, întru lumina Ta vom vedea lumină.


Tinde mila Ta celor ce Te cunosc pe Tine!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Troparul Învierii – glasul 8
Înviat-ai din mormânt şi legăturile iadului ai rupt; stricat-ai osânda morţii, Doamne, pe toţi din cursele vrăjmaşului izbăvindu-i; arătându-Te pe Tine Apostolilor Tăi, trimisu-i-ai la propovăduire; şi prin ei pacea Ta ai dăruit lumii, unule mult-Milostive.

SFÂNTA ȘI DUMNEZEIASCA LITURGHIE
a celui între Sfinţi Părintelui nostru Ioan Gură de Aur,
arhiepiscopul Constantinopolului

PREOTUL: Binecuvântată este Împărăţia Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Antifonul întâi

Binecuvintează, suflete al meu, pe Domnul şi toate cele dinlăuntrul meu numele cel sfânt al Lui! Binecuvântat eşti, Doamne!

Ectenia mică

PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că a Ta este stăpânirea şi a Ta este împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Antifonul al doilea

Unule-Născut, Fiule şi Cuvântul Lui Dumnezeu, Cel ce eşti fără de moarte şi ai primit, pentru mântuirea noastră, a Te întrupa din Sfânta Născătoare de Dumnezeu şi pururea Fecioară Maria; Care neschimbat Te-ai întrupat şi, răstignindu-Te, Hristoase Dumnezeule, cu moartea pe moarte ai călcat; Unul fiind din Sfânta Treime, împreună-slăvit cu Tatăl şi cu Duhul Sfânt, mântuieşte-ne pe noi!

Ectenia mică

PREOTUL: Iară şi iară cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Antifonul al treilea (Fericirile) 

Întru Împărăţia Ta, când vei veni, pomeneşte-ne pe noi, Doamne!


Fericiţi cei săraci cu duhul, că a acelora este Împărăţia cerurilor.


Fericiţi cei ce plâng, că aceia se vor mângâia.


Fericiţi cei blânzi, că aceia vor moşteni Pământul.


Fericiţi cei flămânzi şi însetaţi de dreptate, că aceia se vor sătura.


Fericiţi cei milostivi, că aceia se vor milui.


Fericiţi cei curaţi cu inima, că aceia vor vedea pe Dumnezeu.


Fericiţi făcătorii de pace, că aceia fiii lui Dumnezeu se vor chema.


Fericiţi cei prigoniţi pentru dreptate, că a acelora este Împărăţia cerurilor.


Fericiţi veţi fi, când vă vor ocărî pe voi şi vă vor prigoni, şi vor zice tot cuvântul rău împotriva voastră, minţind pentru Mine,


Bucuraţi-vă şi vă veseliţi, că plata voastră multă este în ceruri!
Şi cântă pe glasul 6
Slavă Tatălui şi Fiului şi Sfântului Duh!
Pe Tatăl și pe Fiul și pe Duhul Sfânt slăvim, grăind: Treime Sfântă, mântuieşte sufletele noastre!
Şi acum şi pururea şi în vecii vecilor. Amin!
Ceea ce, în chip de negrăit, în zilele din urmă, L-ai zămislit şi L-ai născut pe Ziditorul tău, Fecioară, miluieşte pe cei ce te măresc pe tine.

Vohodul mic (Ieșirea cu Sfânta Evanghelie)

PREOTUL: Înţelepciune! Drepţi!


STRANA: Veniţi să ne închinăm şi să cădem la Hristos! Mântuieşte-ne pe noi, Fiul lui Dumnezeu, Cel ce ai înviat din morţi, pe noi, cei ce-Ţi cântăm Ţie: Aliluia!

Apoi cântă: Troparele și Condacele
Troparul Învierii glasului 6, din Octoih

Puterile îngereşti la mormântul Tău, şi străjerii au amorţit; şi sta Maria la mormânt, căutând preacuratul Tău trup. Prădat-ai iadul, nefiind ispitit de dânsul, întâmpinat-ai pe Fecioara, dăruind viaţă, Cel ce ai înviat din morţi, Doamne, slavă Ţie! 
Troparul Sfântului al cărui hram îl poartă Biserica

La biserica unde slujesc, al Sfântului Apostol Andrei – glasul 4
Cel ce ești întâi chemat între apostoli şi lui Petru frate adevărat, Stăpânului tuturor, Andreie, roagă-te, pace lumii să dăruiască şi sufletelor noastre mare milă!
Troparul Înnoirii Bisericii Învierii - glasul 4
Precum a tăriei celei de sus podoabă, şi cea de jos frumuseţe a sfântului locaş al slavei Tale ai arătat-o, Doamne; pe acesta întăreşte-l în veacul veacului, şi primeşte rugăciunile noastre, care neîncetat se aduc Ţie într-însul. Pentru rugăciunile Născătoarei de Dumnezeu, Cel ce eşti viaţa şi învierea tuturor.
Troparul Sfântului Cuvios Ioan de la Prislop - glasul 1
Iubitorule de nevoinţă şi râvnitorule întru cele sfinte, Cuvioase Părinte Ioane, părăsit-ai cele trecătoare şi ai ales pe cele veşnice; luat-ai jugul lui Hristos în Mănăstirea Prislop şi în peşteră pustnicească, împreună cu îngerii, L-ai slăvit pe Dumnezeu. Pentru aceasta, nu înceta a te ruga pentru sufletele noastre!

Condacul Învierii glasului 6, din Octoih
Cu palma cea începătoare de viaţă, înviind pe toţi cei din tainiţele cele mai întunecoase, Dătătorul de viaţă, Hristos-Dumnezeu, înviere a dăruit frământăturii omeneşti; că este Mântuitor al tuturor, Înviere și Viaţă şi Dumnezeu a toate.

Condacul Înnoirii - glasul 4
Podobie: Arătatu-Te-ai astăzi...

Ca un cer mult-luminos s-a arătat Biserica, luminând pe toţi credincioşii, întru care stând, cântă: Această casă întăreşte-o, Doamne!

Slavă Tatălui şi Fiului şi Sfântului Duh!
Condacul Sfântului Cuvios Ioan - glasul 4
Jugul nevoinţelor pe umeri luându-l, lui Hristos ai urmat, fericite. În peşteră nevoindu-te, cu răceala pietrei te-ai împrietenit şi podoaba pustniciei ai dobândit. Pentru aceasta cu cântări te lăudăm, zicând: Bucură-te, Cuvioase Părinte Ioane, lauda Prislopului!
Şi acum şi pururea şi în vecii vecilor. Amin!
Condacul Sfântului al cărui hram îl poartă Biserica

La biserica unde slujesc, al Sfântului Apostol Andrei – glasul 2

Pe grăitorul de Dumnezeu cel cu numele de bărbăţie numit şi cel mai întâi chemat dintre ucenicii Mântuitorului, pe fratele lui Petru să-l lăudăm. Că precum de demult acestuia şi nouă acum a strigat: Veniţi, aflat-am pe Cel dorit! (…lung)
Trisaghionul (Cântarea întreit-sfântă)

PREOTUL: Domnului să ne rugăm!


STRANA: Doamne, miluieşte!


PREOTUL: Că sfânt eşti Dumnezeul nostru şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin! Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Citirea Apostolului

PREOTUL: Să luăm aminte! Pace tuturor!


CÂNTĂREȚUL: Şi duhului tău! După care, cu faţa la Altar, citește Prochimenul Apostolului.

PREOTUL: Înţelepciune!


CÂNTĂREȚUL: Din Epistola către Galateni şi din Epistola către Evrei a Sfântului Apostol Pavel şi din Epistola întâi sobornicească a Sfântului Apostol Petru, citire.


PREOTUL: Să luăm aminte!


CÂNTĂREȚUL, cu faţa la Altar, citeşte Apostolul:

1. al Duminicii dinaintea Înălţării Sfintei Cruci, Galateni 6, 11-18:
Fraților, vedeți cu ce fel de litere v-am scris eu, cu mâna mea. Câți vor să placă în trup, aceia vă silesc să vă tăiați împrejur, numai ca să nu fie prigoniți pentru crucea lui Hristos, căci nici ei singuri, cei ce se taie împrejur, nu păzesc Legea, ci voiesc să vă tăiați voi împrejur, ca să se laude ei în trupul vostru. Iar mie să nu-mi fie a mă lăuda, decât numai în crucea Domnului nostru Iisus Hristos prin care lumea este răstignită pentru mine, și eu pentru lume! Că, în Hristos Iisus, nici tăierea împrejur nu este ceva, nici netăierea împrejur, ci făptura cea nouă. Și, câți vor umbla după dreptarul acesta, pace și milă asupra lor și asupra Israelului lui Dumnezeu! De acum înainte, nimeni să nu-mi mai facă supărare, că eu port, în trupul meu, semnele Domnului Iisus. Harul Domnului nostru Iisus Hristos să fie cu duhul vostru, fraților! Amin!
2. al Înnoirii Bisericii Învierii, Evrei 3, 1-4:

Fraţilor sfinţi, care sunteţi părtaşi chemării cereşti, luaţi aminte la Apostolul şi Arhiereul mărturisirii noastre, la Iisus Hristos, Care credincios a fost Celui ce L-a rânduit, precum şi Moise în toată casa Lui. Pentru că Acesta (Iisus) S-a învrednicit de mai multă slavă decât Moise, după cum are mai multă cinste decât casa cel ce a zidit-o. Căci orice casă e zidită de către cineva, iar ziditorul a toate este Dumnezeu.

3. al Sfântului Cuvios Ioan de la Prislop, I Petru 1, 1-25; 2, 1-10:

Petru, apostol al lui Iisus Hristos, către cei ce trăiesc împrăștiați printre străini, în Pont, în Galatia, în Capadocia, în Asia și în Bitinia, aleși după cea mai dinainte știință a lui Dumnezeu-Tatăl și prin sfințirea de către Duhul, spre ascultare și stropirea cu sângele lui Iisus Hristos: Har vouă și pacea să se înmulțească! Binecuvântat fie Dumnezeu și Tatăl Domnului nostru Iisus Hristos, Care, după mare mila Sa, prin învierea lui Iisus Hristos din morți, ne-a născut din nou, spre nădejde vie, spre moștenire nestricăcioasă și neîntinată și neveștejită, păstrată în ceruri pentru voi, cei ce sunteți păziți cu puterea lui Dumnezeu, prin credință, spre mântuire, gata să se dea pe față în vremea de apoi. Întru aceasta vă bucurați, măcar că acum ar trebui să fiți triști, împovărați fiind de multe feluri de ispite pentru puțină vreme, încât credința voastră încercată, mult mai de preț decât aurul cel pieritor, dar lămurit prin foc, să fie găsită spre laudă și spre slavă și spre cinste, la arătarea lui Iisus Hristos. Pe El, fără să-L fi văzut, Îl iubiți; întru El, deși acum nu-L vedeți, voi credeți și vă bucurați cu bucurie negrăită și preamărită, dobândind răsplata credinței voastre, mântuirea sufletelor. Această mântuire au căutat-o cu stăruință și au cercetat-o cu de-amănuntul prorocii, care au prorocit despre harul ce avea să vină la voi. Cercetând în care și în ce fel de vreme le arăta Duhul lui Hristos, Care era întru ei, când le mărturisea de mai înainte, despre pătimirile lui Hristos și despre măririle cele de după ele. Lor le-a fost descoperit că nu pentru ei înșiși, ci pentru voi slujeau ei aceste lucruri – care acum vi s-au vestit prin cei ce, întru Duhul Sfânt trimis din Cer, v-au propovăduit Evanghelia – spre care și îngerii doresc să privească. Pentru aceea, încingând mijloacele cugetului vostru, trezindu-vă, nădăjduiți desăvârșit în harul care vi se va da vouă, la arătarea lui lisus Hristos. Ca fii ascultători, nu vă potriviți poftelor de mai înainte, din vremea neștiinței voastre, ci, după Sfântul, Care v-a chemat pe voi, fiți și voi înșivă sfinți în toată purtarea voastră. Că scris este: «Fiți sfinți, pentru că Eu sunt Sfânt». Și, dacă chemați Tată pe Cel ce judecă fără părtinire, după fapta fiecăruia, petreceți în frică zilele vremelniciei voastre, știind că nu cu lucruri stricăcioase, cu argint sau cu aur ați fost răscumpărați din viața voastră deșartă, lăsată de la părinți, ci cu scumpul sânge al lui Hristos, ca al unui miel nevinovat și neprihănit, Care a fost cunoscut mai dinainte de întemeierea lumii, dar Care S-a arătat, în anii cei mai de pe urmă, pentru voi, cei ce prin El ați crezut în Dumnezeu, Care L-a înviat pe El din morți și I-a dat Lui slavă, ca să vă fie credința și nădejdea voastră în Dumnezeu. Curățindu-vă sufletele prin ascultarea de adevăr, spre nefățarnică iubire de frați, iubiți-vă unul pe altul, din toată inima, cu toată stăruința, fiind născuți din nou nu din sămânță stricăcioasă, ci nestricăcioasă, prin cuvântul lui Dumnezeu cel viu și care rămâne în veac. Pentru că tot trupul este ca iarba, și toată slava lui ca floarea ierbii: uscatu-s-a iarba și floarea a căzut, iar cuvântul Domnului rămâne în veac. Și acesta este cuvântul, care vi s-a binevestit. Deci, lepădând toată răutatea și tot vicleșugul și fățărniciile și pizmele și toate clevetirile, ca niște prunci de curând născuți, să doriți laptele cel neprefăcut al cuvântului, ca prin el să creșteți spre mântuire, de vreme ce «ați gustat și ați văzut că bun este Domnul». Apropiați-vă de El, Piatra cea vie, de oameni într-adevăr neluată în seamă, dar la Dumnezeu aleasă și de preț; și voi înșivă, ca pietre vii, zidiți-vă drept casă duhovnicească, preoție sfântă, ca să aduceți jertfe duhovnicești, bine-plăcute lui Dumnezeu, prin lisus Hristos; pentru că scris este în Scriptură: «Iată, pun în Sion Piatra din capul unghiului, aleasă, de mare preț, și cel ce va crede în ea, nu se va rușina». Pentru voi, deci, care credeți, Piatra este cinste; iar pentru cei ce nu cred, «Piatra pe care n-au băgat-o în seamă ziditorii, aceasta a ajuns să fie în capul unghiului», și piatră de poticnire și stâncă de sminteală, de care se poticnesc, fiindcă n-au dat ascultare cuvântului, spre care au și fost puși. Iar voi sunteți seminție aleasă, preoție împărătească, neam sfânt, popor agonisit de Dumnezeu, ca să vestiți în lume bunătățile Celui ce v-a chemat din întuneric la lumina Sa cea minunată, voi care odinioară nu erați popor, iar acum sunteți poporul lui Dumnezeu; voi care odinioară n-aveați parte de milă, iar acum sunteți miluiți.


PREOTUL: Pace ţie, cititorule!


CÂNTĂREȚUL: Şi duhului tău! Aliluia! Aliluia! Aliluia!

Citirea Sfintei Evanghelii

PREOTUL: Înţelepciune! Drepţi! Să ascultăm Sfânta Evanghelie! Pace tuturor!


STRANA: Şi duhului tău.


PREOTUL: Din Sfânta Evanghelie de la Ioan şi de la Matei, citire.


STRANA: Slavă Ţie, Doamne, slavă Ţie!

PREOTUL: Să luăm aminte! Apoi, dintre Sfintele Uşi, citeşte Evanghelia:

1. a Duminicii dinaintea Înălţării Sfintei Cruci, Ioan 3, 13-17:
Zis-a Domnul: Nimeni nu s-a suit la Cer decât Cel ce S-a coborât din Cer, Fiul Omului, Care este în Cer. Și, după cum Moise a înălțat șarpele în pustie, așa trebuie să Se înalțe Fiul Omului, ca tot cel ce crede în El să nu piară, ci să aibă viață veșnică. Pentru că Dumnezeu așa a iubit lumea, încât pe Fiul Său Cel Unul-Născut L-a dat, ca oricine crede în El să nu piară, ci să aibă viață veșnică. Fiindcă n-a trimis Dumnezeu pe Fiul Său în lume ca să judece lumea, ci ca să se mântuiască prin El lumea.
2. a Înnoirii Bisericii Învierii, Matei 16, 13-19:

În vremea aceea, venind în părțile Cezareii lui Filip, a întrebat Iisus pe ucenicii Săi, zicând: Cine zic oamenii că sunt Eu, Fiul Omului? Iar ei au răspuns Lui: Unii zic că ești Ioan Botezătorul, alții Ilie, iar alții Ieremia sau unul dintre proroci. Atunci Iisus le-a zis: Dar voi cine ziceți că sunt Eu? Și răspunzând Simon Petru, a zis: Tu ești Hristosul, Fiul lui Dumnezeu Celui viu. Iar Iisus răspunzând, i-a zis: Fericit ești tu Simone, fiul lui Iona, că nu trup și sânge ți-au descoperit ție aceasta, ci Tatăl Meu, Cel din ceruri. Și Eu îți spun ție că tu ești Petru și pe această piatră voi zidi Biserica Mea și porțile iadului nu o vor birui. Și-ți voi da ție cheile Împărăției Cerurilor și orice vei lega pe pământ, va fi legat și în ceruri; și orice vei dezlega pe pământ, va fi dezlegat și în ceruri.
3. a Sfântului Cuvios Ioan de la Prislop, Matei 11, 27-30:

Zis-a Domnul către ucenicii Săi: Toate Mi-au fost date de către Tatăl Meu și nimeni nu cunoaște pe Fiul, decât numai Tatăl, nici pe Tatăl nu-L cunoaște nimeni, decât numai Fiul și cel căruia va voi Fiul să-i descopere. Veniți la Mine, toți cei osteniți și împovărați, și Eu vă voi odihni pe voi. Luați jugul Meu asupra voastră și învățați de la Mine, că sunt blând și smerit cu inima, și veți găsi odihnă sufletelor voastre. Căci jugul Meu e bun și povara Mea este ușoară.


STRANA: Slavă Ţie, Doamne, slavă Ţie!
Ectenia întreită (a cererii stăruitoare)

PREOTUL: Să zicem toţi, din tot sufletul şi din tot cugetul nostru să zicem!


STRANA: Doamne, miluieşte!

PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!


STRANA: Doamne, miluieşte!

PREOTUL: Miluieşte-ne pe noi, Dumnezeule, după mare mila Ta,  rugămu-ne Ţie, auzi-ne şi ne miluieşte!


STRANA răspunde după fiecare cerere: Doamne, miluiește! (de trei ori)

PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea şi mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai-marii orașelor și ai satelor și pentru iubitoarea de Hristos oaste, pentru sănătatea şi mântuirea lor.


Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.


Încă ne rugăm pentru fericiţii şi pururea pomeniţii ctitori ai acestei sfinte biserici (mănăstiri) şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi (închinători), ctitori şi binefăcători ai acestui sfânt locaş.


(Aici se pot pune cereri pentru diferite trebuinţe, care sunt tipărite la sfârşitul Liturghierului)

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.


STRANA: Doamne, miluieşte! (de trei ori)

PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Ectenia pentru cei chemaţi (Catehumeni)

PREOTUL: Rugaţi-vă, cei chemaţi, Domnului!

STRANA răspunde după fiecare cerere: Doamne, miluieşte!

PREOTUL: Cei credincioşi, pentru cei chemaţi să ne rugăm, ca Domnul să-i miluiască pe dânşii!

Să-i înveţe pe dânşii cuvântul adevărului!


Să le descopere lor Evanghelia dreptăţii!


Să-i unească pe dânşii cu Sfânta Sa sobornicescă şi apostolească Biserică!

Mântuieşte, miluieşte, apără şi-i păzeşte pe dânşii, Dumnezeule, cu harul Tău!


STRANA: Doamne, miluieşte!

PREOTUL: Cei chemaţi, capetele voastre Domnului să le plecaţi!


STRANA: Ţie, Doamne!


PREOTUL: Ca şi aceştia împreună cu noi să slăvească preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!


PREOTUL: Câți sunteți chemați, ieșiți! Cei chemați, ieșiți! Câți sunteți chemați, ieșiți! Ca nimeni din cei chemați să nu rămână. Câți suntem credincioși, iară și iară, cu pace Domnului să ne rugăm!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!


PREOTUL: Înţelepciune! Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor!


STRANA: Amin!


PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Înțelepciune! Ca sub stăpânirea Ta totdeauna fiind păziţi, Ţie slavă să înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Şi cântă: Cântarea heruvimică

Noi, care pe Heruvimi cu taină închipuim, și făcătoarei de viaţă Treimi întreit-sfântă cântare aducem; toată grija cea lumească, acum, să o lepădăm!...

Altă variantă
Noi, care pe Heruvimi,

cu taină închipuim, cu taină închipuim,

şi Făcătoarei de viață,

de viață Treimi, de viață Treimi,

cântarea cea întreit sfântă,

sfântă cântare-Ți aducem, sfântă cântare-Ți aducem.
Toată grija cea lumească,

de la noi s-o lepădăm, de la noi s-o lepădăm!

Toată grija cea lumească,

de la noi s-o lepădăm, de la noi s-o lepădăm!...

Vohodul mare (Ieşirea cu Cinstitele Daruri)

PREOTUL: Pe Preasfinţitul Părintele nostru (Numele), episcopul (denumirea eparhiei), să-l pomenească Domnul Dumnezeu întru Împărăţia Sa!


STRANA răspunde după fiecare cerere: Amin!

PREOTUL: Pe binecredinciosul popor român de pretutindeni, pe conducătorii țării noastre, pe mai marii orașelor și ai satelor şi pe iubitoarea de Hristos oaste, să-i pomenească Domnul Dumnezeu întru Împărăţia Sa!

Pe fraţii noştri preoţi, ieromonahi, ierodiaconi, diaconi, monahi şi monahii şi pe tot clerul bisericesc și cinul monahal, să-i pomenească Domnul Dumnezeu întru Împărăţia Sa!

Pe adormiţii întru fericire patriarhi ai Bisericii Ortodoxe Române: Miron, Nicodim, Justinian, Iustin şi Teoctist, să-i pomenească Domnul Dumnezeu întru Împărăţia Sa!

Pe fericiţii şi pururea pomeniţii ctitori ai acestui sfânt locaş şi pe alţi ctitori, miluitori şi binefăcători, să-i pomenească Domnul Dumnezeu întru împărăţia Sa!

Pe fericiții întru adormire eroi, ostaşi și luptători români, din toate timpurile și din toate locurile,  care s-au jertfit pe câmpurile de luptă, în lagăre și în închisori pentru apărarea patriei şi a credinței ortodoxe strămoșești, pentru întregirea neamului, pentru libertatea și demnitatea poporului român, să-i pomenească Domnul Dumnezeu întru Împărăţia Sa!

Pe cei ce au adus aceste Cinstite Daruri şi pe cei pentru care s-au adus, vii şi adormiți în Domnul, să-i pomenască Domnul Dumnezeu întru Împărăţia Sa!  


Pe toţi cei adormiţi din neamurile noastre, strămoşi, moşi, părinţi, fraţi, surori, fii şi fiice, soți și soții şi pe toţi cei dintr-o rudenie cu noi, pe fiecare după numele său, să-i pomenească Domnul Dumnezeu întru Împărăţia Sa!


Şi pe voi, pe toţi, dreptslăvitorilor creştini, să vă pomenească Domnul Dumnezeu întru Împărăţia Sa, totdeauna, acum şi pururea şi în vecii vecilor!


STRANA: Amin! Şi cântă partea a doua a Heruvicului:
...Ca pe Împăratul tuturor să-L primim, pe Cel în chip nevăzut înconjurat de cetele îngereşti. Aliluia! Aliluia! Aliluia!

O variantă corală

...Ca pe Împăratul tuturor să-L primim, pe Împăratul, Împăratul tuturor să-L primim, pe Cel nevăzut înconjurat de cetele îngereşti. Aliluia! Aliluia! Aliluia!

Ectenia punerii înainte

PREOTUL: Să plinim rugăciunea noastră Domnului!


STRANA răspunde după fiecare cerere: Doamne, miluieşte! 


PREOTUL: Pentru Cinstitele Daruri ce sunt puse înainte, Domnului să ne rugăm!


Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră într-însa, Domnului să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!


Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

Ectenia cererilor

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!


PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre, în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Pe Preasfânta, curata, preabinecuvântata, slăvita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!

PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!

PREOTUL: Cu îndurările Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin!

PREOTUL: Pace tuturor!


STRANA: Şi duhului tău!

PREOTUL: Să ne iubim unii pe alţii, ca într-un gând să mărturisim!


STRANA: Pe Tatăl, pe Fiul şi pe Sfântul Duh, Treimea cea de o fiinţă şi nedespărţită.

PREOTUL: Uşile, uşile! Cu înţelepciune, să luăm aminte!

CÂNTĂREŢUL (şi toţi cei prezenţi) rosteşte:

Simbolul credinţei

Cred întru unul Dumnezeu, Tatăl atotţiitorul, Făcătorul cerului şi al pământului, al tuturor celor văzute şi nevăzute.


Şi întru unul Domn Iisus Hristos, Fiul lui Dumnezeu, Unul-Născut, Care din Tatăl S-a născut, mai înainte de toţi vecii: Lumină din Lumină, Dumnezeu adevărat din Dumnezeu adevărat, născut, nu făcut, Cel de o fiinţă cu Tatăl, prin Care toate s-au făcut;


Care pentru noi, oamenii şi pentru a noastră mântuire, S-a pogorât din ceruri şi S-a întrupat de la Duhul Sfânt şi din Fecioara Maria şi S-a făcut om;


Şi S-a răstignit pentru noi în zilele lui Ponţiu Pilat şi a pătimit şi S-a îngropat;


Şi a înviat a treia zi, după Scripturi;


Şi S-a înălţat la ceruri şi şade de-a dreapta Tatălui;


Şi iarăşi va să vină cu slavă, să judece viii şi morţii, a Cărui Împărăţie nu va avea sfârşit.


Şi întru Duhul Sfânt, Domnul de viaţă Făcătorul, Care din Tatăl purcede, Cel ce, împreună cu Tatăl şi cu Fiul, este închinat şi slăvit, Care a grăit prin proroci.


Întru una, sfântă, sobornicească şi apostolească Biserică;


Mărturisesc un botez spre iertarea păcatelor;


Aştept învierea morţilor;


Şi viaţa veacului ce va să fie. Amin!

Răspunsurile mari

PREOTUL: Să stăm bine! Să stăm cu frică! Să luăm aminte! Sfânta Jertfă în pace a o aduce.


STRANA: Mila păcii, jertfa laudei.

PREOTUL: Harul Domnului nostru Iisus Hristos şi dragostea lui Dumnezeu Tatăl şi împărtăşirea Sfântului Duh să fie cu voi cu toţi!


STRANA: Şi cu duhul tău!

PREOTUL: Sus să avem inimile!


STRANA: Avem către Domnul!

PREOTUL: Să mulţumim Domnului!


STRANA: Cu vrednicie şi cu dreptate este a ne închina Tatălui şi Fiului şi Sfântului Duh, Treimea Cea de o fiinţă şi nedespărţită.

PREOTUL: Cântarea de biruinţă, cântând, strigând, glas înălţând şi grăind:


STRANA: Sfânt, Sfânt, Sfânt e Domnul Savaot! Plin este cerul, şi pământul, de slava Ta. Osana întru cei de sus! Bine este cuvântat Cel ce vine întru numele Domnului! Osana întru cei de sus!

PREOTUL: Luaţi, mâncaţi, acesta este Trupul Meu, care se frânge pentru voi spre iertarea păcatelor!


STRANA: Amin! (lung)

PREOTUL: Beţi dintru acesta toţi, acesta este Sângele Meu, al Legii celei noi, Care pentru voi şi pentru mulţi se varsă spre iertarea păcatelor!


STRANA: Amin! (lung)

PREOTUL: Ale Tale dintru ale Tale, Ţie Îţi aducem de toate şi pentru toate.


STRANA: Pe Tine Te lăudăm, pe Tine bine Te cuvântăm, Ţie Îţi mulţumim, Doamne, şi ne rugăm Ţie, Dumnezeul nostru.


PREOTUL: Mai ales pentru Preasfânta, curata, prea binecuvântata, slăvita Stăpâna noastră, de Dumnezeu Născătoarea şi pururea Fecioara Maria.

STRANA cântă: Axionul – glasul 1
Cuvine-se cu adevărat să te fericim pe tine, Născătoare de Dumnezeu, cea puru​rea fe​ricită și prea nevinovată și Maica Dumne​zeului nostru. Ceea ce ești mai cinstită decât Heruvimii și mai slăvită fără de ase​mănare decât Serafimii, care fără stri​că​ciune pe Dumnezeu-Cu​vântul ai născut, pe tine, cea cu ade​vărat Năs​cătoare de Dumnezeu, te mărim! (...lung)
Ectenia mică şi rugăciunea „Tatăl nostru...“
PREOTUL: Întâi pomeneşte, Doamne, pe Preasfinţitul Părintele nostru (Numele), episcopul (denumirea eparhiei), pe care îl dăruieşte sfintelor Tale biserici în pace, întreg, cinstit, sănătos, îndelungat în zile, drept învăţând cuvântul adevărului Tău!


STRANA: Pe toţi şi pe toate!


PREOTUL: Şi ne dă nouă, cu o gură şi o inimă, a slăvi şi a cânta preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!

PREOTUL: Şi să fie milele marelui Dumnezeu şi Mântuitorului nostru Iisus Hristos cu voi cu toţi!


STRANA: Şi cu duhul tău!

PREOTUL: Pe toţi Sfinţii pomenindu-i, iară şi iară, cu pace, Domnului să ne rugăm!


STRANA răspunde după fiecare cerere: Doamne, miluieşte!

PREOTUL: Pentru Cinstitele Daruri ce s-au adus şi s-au sfinţit, Domnului să ne rugăm!

Ca Iubitorul de oameni, Dumnezeul nostru, Cel ce le-a primit pe ele în sfântul, cel mai presus de ceruri şi duhovicescul Său jertfelnic întru miros de bună mireasmă duhovnicească, să ne trimită nouă dumnezeiescul har şi darul Sfântului Duh, să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!

PREOTUL: Înger de pace, credincios îndreptător (călăuzitor), păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Unitatea credinţei şi împărtăşirea Sfântului Duh cerând, pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Şi ne învredniceşte pe noi, Stăpâne, cu îndrăznire, fără de osândă, să cutezăm a Te chema pe Tine, Dumnezeu-Tatăl Cel ceresc, şi a zice:


STRANA: Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!


PREOTUL: Că a Ta este Împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!


PREOTUL: Pace tuturor!


STRANA: Şi duhului tău!

PREOTUL: Capetele noastre, Domnului să le plecăm!


STRANA: Ţie, Doamne!

PREOTUL: Cu harul şi cu îndurările şi cu iubirea de oameni ale Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin! (...mai lung)

PREOTUL: Să luăm aminte! Sfintele, sfinţilor!


STRANA: Unul Sfânt, unul Domn, Iisus Hristos, întru slava lui Dumnezeu-Tatăl. Amin!

Apoi cântă: Chinonicele
Lăudaţi pe Domnul din ceruri, lăudaţi-L pe El întru cele înalte. Aliluia! Aliluia! Aliluia!
Doamne, iubit-am bunăcuviinţa casei Tale şi locul sălăşluirii slavei Tale. Aliluia! Aliluia! Aliluia!
urmate, dacă se obişnuieşte, de una, sau două pricesne, la alegere.

Împărtăşirea şi mulţumirea
PREOTUL, cu Sfântul Potir, dintre Ușile Împărătești, zice: Cu frică de Dumnezeu, cu credinţă şi cu dragoste să vă apropiaţi!

STRANA: Binecuvântat este Cel ce vine întru numele Domnului! Dumnezeu este Domnul şi s-a arătat nouă. (Psalmul 117, 26-27)

PREOTUL rostește rugăciunea: Cred, Doamne, şi mărturisesc că Tu eşti cu adevărat Hristos, Fiul lui Dumnezeu Cel viu, Care ai venit în lume să mântuieşti pe cei păcătoşi, dintre care cel dintâi sunt eu.


De asemenea, cred că acesta este însuşi Preacuratul Tău Trup şi acesta este însuşi Scumpul Tău Sânge. Deci, mă rog Ţie: Miluieşte-mă şi-mi iartă păcatele mele cele de voie şi cele fără de voie, cele săvârșite cu cuvântul, cu fapta sau cu gândul, cele cu ştiinţă şi cu neştiinţă!
Şi mă învredniceşte, fără de osândă, să mă împărtăşesc cu Preacuratele Tale Taine, spre iertarea păcatelor şi spre viaţa de veci, amin!


Cinei Tale celei de taină astăzi, Fiul lui Dumnezeu,  părtaş mă primeşte, că nu voi spune vrăjmaşilor Tăi Taina Ta, nici sărutare Îţi voi da ca Iuda, ci, ca tâlharul, mărturisindu-mă, strig Ţie: Pomeneşte-mă, Doamne, întru împărăţia Ta!


Nu spre judecată sau spre osândă să-mi fie mie împărtăşirea cu Sfintele Tale Taine, Doamne, ci spre tămăduirea sufletului şi a trupului, amin!

Se împărtăşeşte robul lui Dumnezeu (Numele) cu Cinstitul Trup şi Sfântul Sânge al Domnului şi Dumnezeului şi Mântuitorului nostru Iisus Hristos, spre iertarea păcatelor și spre viaţa de veci, amin! 


În acest timp STRANA cântă: Trupul lui Hristos primiţi şi din izvorul cel fără de moarte gustaţi! Aliluia! Aliluia! Aliluia!,


sau pe glasul 6: Cinei Tale celei de taină, astăzi, Fiul lui Dumnezeu, părtaş mă primeşte, că nu voi spune taina Ta vrăjmaşilor Tăi, nici sărutare Îţi voi da, ca Iuda, ci ca tâlharul, mărturisindu-mă, strig Ţie: „Pomeneşte-mă, Doamne, întru împărăţia Ta!“ Aliluia! Aliluia! Aliluia!

PREOTUL: Mântuieşte, Dumnezeule, poporul Tău şi binecuvintează moştenirea Ta! (Psalmul 27, 12)

STRANA: Am văzut Lumina cea adevărată, am primit Duhul cel ceresc; am aflat credinţa cea adevărată, nedespărţitei Treimi închinându-ne, că Aceasta ne-a mântuit pe noi.


PREOTUL: Totdeauna, acum şi pururea şi în vecii vecilor! 


STRANA: Amin! Să se umple gurile noastre de lauda Ta, Doamne, ca să lăudăm slava Ta! Că ne-ai învrednicit pe noi a ne împărtăşi cu Sfintele, cele fără de moarte, preacinstitele şi de viaţă făcătoarele Tale Taine. Întăreşte-ne pe noi întru sfinţenia Ta! Toată ziua să ne învăţăm dreptatea Ta! Aliluia! Aliluia! Aliluia!


PREOTUL: Drepţi! Primind dumnezeieştile, sfintele, preacuratele, nemuritoarele, cereştile şi de viaţă făcătoarele, înfricoşătoarele lui Hristos Taine, cu vrednicie să mulţumim Domnului!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat cerând, pe noi înşine şi unii pe alţii şi toată viaţa noastră lui Hristos Dumnezeu, să o dăm!


STRANA: Ţie, Doamne!

PREOTUL: Că Tu eşti sfinţirea noastră şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

PREOTUL: Cu pace să ieşim!


STRANA: Întru numele Domnului!

PREOTUL: Domnului să ne rugăm!


STRANA: Doamne, miluieşte!

Rugăciunea Amvonului

PREOTUL: Cel ce binecuvintezi pe cei ce Te binecuvintează, Doamne, şi sfinţeşti pe cei ce nădăjduiesc întru Tine, mântuieşte poporul Tău şi binecuvintează moştenirea Ta!
Plinătatea Bisericii Tale o păzeşte! Sfinţeşte-i pe cei ce iubesc frumusețea casei Tale!
Tu, pe aceştia îi răsplătește, preamărindu-i cu dumnezeiasca Ta putere şi nu ne părăsi pe noi, cei ce nădăjduim întru Tine!
Pace lumii Tale dăruieşte, Bisericilor Tale, preoţilor, conducătorilor țării noastre și întregului Tău popor!
Că toată darea cea bună, şi tot darul desăvârşit, de sus este, pogorându-se de la Tine, Părintele luminilor, şi Ţie slavă şi mulţumire şi închinăciune înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin! Fie numele Domnului binecuvântat, de acum și până în veac! (de trei ori)
PREOTUL: Domnului să ne rugăm!

STRANA: Doamne, miluieşte!

PREOTUL: Binecuvântarea Domnului să fie peste voi, cu al Său har şi cu a Sa iubire de oameni, totdeauna, acum şi pururea şi în vecii vecilor!


STRANA: Amin!

PREOTUL: Slavă Ţie, Hristoase Dumnezeule, nădejdea noastră, slavă Ţie!


STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluieşte! (de trei ori) Părinte, binecuvintează!

PREOTUL: Cel ce a înviat din morţi, Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinţilor, slăviților şi întru tot lăudaţilor Apostoli, pentru rugăciunile Sfântului (Numele Sfântului al cărui hram îl poartă biserica), ocrotitorul nostru, ale celui între Sfinţi Părintelui nostru Ioan Gură de Aur, arhiepiscopul Constantinopolului, a cărui Sfântă şi Dumnezeiască Liturghie am săvârșit, ale Sfântului Cuvios Ioan de la Prislop, ale Sfinților Mucenici din Dobrogea: Macrobie, Gordian, Ilie, Zotic, Lucian și Valerian, ale Sfinților Sfințiți Mucenici Corneliu Sutașul și Ciprian, episcopul Cartaginei, a căror pomenire o săvârşim, ale Sfinţilor şi Drepţilor dumnezeieşti Părinţi Ioachim şi Ana şi pentru ale tuturor sfinţilor, să ne miluiască şi să ne mântuiască pe noi, ca un bun şi de oameni iubitor!

STRANA: Amin!

PREOTUL: Pentru rugăciunile Sfinţilor Părinţilor noştri, Doamne, Iisuse Hristoase, Dumnezeul nostru, miluieşte-ne pe noi!

STRANA: Amin! (lung)

PREOTUL rosteşte cuvântul de învățătură.
[image: image5.png]



2

